
Kontingenten til KIRKE OG KULTUR 


bringes i erindring. 


DET PERSONLIGE OG DET AUTORI- 
TATIVE I KRISTENDOMMEN 


Et foredrag i det kristelige studenterforbund 
av prof. dr. Lyper BRun. 


Få 


Spenningen mellem autoritet og personlig frihet kjenner vi 
fra mange områder av menneskelig liv. Den møter oss også 
i kristendommen. Der er i kristendommen både noget auto- 
ritativt og noget personlig. Men hvad er forholdet mellem 
dem? Det er ikke klart, og det er hverken i livet eller i tan- 


ken lett å løse eller greie ut. 


I vårt personlige liv kommer kristendommen oss fra først 
av i møte som autoritet. Således i hjemmet, i skolen, i kirken. 


8 Og til en begynnelse bøier vi oss vel uvilkårlig og likesom selv- 


følgelig for autoriteten — foreldrenes, lærernes eller prestens 
autoritet. Selv i vår tid, da autoritetens stilling ikke er sterk, 
er det vel i regelen så. 

Men når vi våkner eller begynner å våkne til individuell og 


personlig selvstendighet, merker vi det bl. a. derpå at det au- 


toritative ikke lenger er selvfølgelig for oss. 
Vi begynner å kritisere og anfekte det. Vi setter våre 


— spørsmålstegn, reiser OSS til opposisjon, blir kanskje oprørere 


mot hvad vi føler som vilkårlighet og formynderi. Imot au- 
toriteten setter vi vårt eget tykke, vårt eget skjønn. Inn- 


— retter oss efter vårt eget hode. Inntil vi en dag merker at 


vi har nedbrutt noget givet, løsrevet oss fra noget bestående, 
uten å være istand til selv å bygge noget bedre op i steden. 


— Resultatet er at vi har mistet, i høiere grad enn vi selv skjøt- 
ter om, de faste holdepunkter. Vi begynner i stillhet igjen 
JE å lenges efter — autoritet. Det begynner å gå op for oss at 
det ikke egentlig dreier sig om et valg mellem det autoritative 
og det personlige, men om et valg mellem forskjellige autori- 

teter og om det rette personlige forhold til den høieste au- Å 


toritet. 

Også i slekten og historien gjenfinner vi — i stor stil — en. 
sådan pendelsvingning fra det autoritative til det personlige. 
og fra det personlige til det autoritative. 

Den kristne religion fremgikk, som vi vet, av et radikalt 
brudd med de herskende jødiske autoriteter. Mot det som i 
skrift og tradisjon var sagt til de gamle om Guds vilje, satte 
Jesus av Nasaret sitt mektige: Men jeg sier eder! Og mot de 
gjeldende jødiske tanker om Guds kongedømme, om Guds Mes-- 
sias, satte han nye tanker om riket og den kommende fremtids- 
mann, tanker som hans samtidige ikke var tilsinns å tilegne sig 
eller bøie sig for. Jesus blev dømt og drept som en oprører: 
mot den bestående jødiske religion! 

Men ikke bare Jesus, også hans første disipler, blev selv 
hurtig autoriteter for det samfund som vokste frem av deres 


forkyndelse. Og dette samfund, kirken, utviklet sig hurtig til 


en mektig autoritet. En autoritet som nok hadde stor opdra- 
gende betydning, men også førte langt bort fra det oprindelige 
utgangspunkt og i stigende mon blev en hindring for de en- 
keltes frie, personlige livsutfoldelse. 

Vår egen kirke, den lutherske reformasjonskirke, er derfor 
født ut av et radikalt brudd med den dengang herskende ka- 
tolsk-middelalderlige kirke- og paveautoritet. En enkelt mann 
våget — eller måtte — reise sig til opposisjon mot kirke og 
pave, drevet av sin samvittighet, ut fra sin personlige ople- 
velse, som riktignok var formidlet ved skriftens ord og med 
bevissthet støttet sig til Guds ord i skriften. For alle romer- 
ske kristne den største anmasselse og grenseoverskridelse som 
tenkes kan! 

Men denne ene, erkekjetteren, blev på sin side snart en auto- 
ritet for utallige, utgangspunkt for en ny kirkelig samfunds- 
dannelse. Han og hans venner blev ikke bare ophav til et nyt 
syn på skriftautoriteten, men også til en ny kirkeautoritet. 
Ja, denne nye kirkeautoritet føltes hurtig igjen trykkende for 
den personlige frihet og selvstendighet og fremkalte store kir- 
kelige nybrottsbevegelser innen den nye kirke selv: pietismen 


som hevdet vekkelsens personlige kristenoplevelse i dens selv- — 

- stendige ret; oplysningen og rasjonalismen som reiste feltropet 


«sapere aude», ha mot til å bruke din egen forstand! 

Således beveger slektens gang sig i en stadig vindeltrappe. 
Men hver gang man når et nyt trinn i trappen, ligger dog de 
gamle spørsmål fra trappen nedenfor i et nyt plan. 

Siden det 19. århundredes begynnelse til den dag idag har 
vi i virkeligheten hatt et stående eller ialfall med mellemrum 
fornyet spenningsforhold mellem autoritet og personlighet i 


kirken. Med en sterk betoning av den enkeltes personlighet i 


det 19. århundredes annen halvdel. Med en ny trang til auto- 
riteter i det 20. århundrede, særlig efter den store krig. 
Inntil det idag visstnok er tidens og ikke minst ungdom- 
mens signatur, at den på religiøst og kristelig område snarere 
søker efter nye autoriteter eller drages tilbake til de gamle 
enn den føler sig oplagt til oprør mot autoriteten og dristig 
hevdelse av personlighetens rett, — en kjennelig motsetning 


til hvad der ellers gjerne har vært ungdommens art. I denne 
 autoritetstrang ligger da også et tilknytningspunkt for den 


propaganda som den romerske kirke i vår tid påny forsøker. 
At kristendom er et personlig anliggende kan i vår tid visst- 
nok betraktes som almindelig anerkjent på protestantisk grunn: 
det er frukten av den periode vi har gjennemlevet. 
Men hvorledes har det sig med autoriteten? Hvor er den 
autoritet i det kristelige som vi instinktivt føler vi har behov 


for? Og hvad kan kristelig sett opstilles som autoritativt? 
Så spørres der. 


II. 


Når man taler om autoritet, bør man sondre mellem to for- 


p skjellige arter: personautoritet og samfundsautoritet. La oss 


tenke litt over denne motsetning innenfor det autoritative. 
I spissen for kristendommens historie står, som vi alt nevnte, 
en stor, ja enestående personlig autoritet: Jesus Kristus. Det 


heter om ham i evangeliet: Han talte som den der har myn- 
dighet, ikke som de skriftlærde; og vi sander det den dag idag. 


Uvilkårlig tenker vi også på hans liv og hans død; og føler 


— hvorledes de hver for sig og begge tilsammen mektig styrker 
den myndighet som han allerede gjennem sitt ord har for oss. 
Mens alle andre autoriteter i vår tid er mer eller mindre med- 


ar 


å 3 BL: t 


DET PERSONLIGE I KRISTENDOMMEN 323 — 


394 LYDER BRUN 


tatt, er Jesu Kristi autoritet snarest stigende; står i hvert fall 
sterkere enn nogen annen. Ennu alltid er Jesus Kristus nav- 
net over alle navn! 

Efter ham følger så i kristendommens og kirkens historie en 
lang rekke av andre personlige autoriteter, større og mindre. 

Først og fremst tenker vi på de store urkristelige guds- og 
kristusvidner i det nye testamente; de to ypperste av dem: 
Paulus og Johannes. Men dernæst på en hel kjede av betyde- 
lige menn som rager op i kirkens historie. Det er her ikke 
nødvendig å nevne navn. Vi tenker i vår kirke særlig på en 
kjempe som Luther. Nettop i vår tid er Luther påny blitt en 
stor personlig autoritet for mange. Lutherstudiet er blomstret 
op som aldri før, og det ikke i kraft av en lærd arkæologisk 
interesse, nei ut fra oplevelsen og den voksende erkjennelse av 
at der i Luthers sprudlende kristendomsvidnesbyrd er kilder 
som enda ikke er fullt utnyttet hverken av det praktiske kirke- 
liv eller av teologien. 

Men over de store kjempetrær i skogen må vi ikke glemme 
de mange mindre menn og kvinner som i sin tid og i sin krets 
er blitt autoriteter for andre på grunn av sin større kristelige 
kraft og modenhet, — det være nu særlig på religiøst eller 
etisk område. Og ved enden av denne lange linje kommer vi 
til sist til de ennu levende kristne menn og kvinner som for 
flere eller ferre, kanskje i en meget begrenset krets, er blitt 
personlige autoriteter som de mindre sterke støtter sig til. 

Kanskje bør det i denne sammenheng uttrykkelig innrøm- 
mes at virkningene av den personlige autoritet ikke alltid er 
av det gode, stundom likefrem skadelige. Selv den virkelig be- 
tydelige personlighet vil jevnlig ha sin begrensning. Og epi- 
gonene er gjerne kun ringere avbilleder av mesteren; kopierer 
kanskje også hans svake sider og utdyper hans ensidigheter. 
Til en given tid, i en given krets, kan også enkelte personer 


av temmelig middelmådig åndelig betydning få en ganske ufor- 


holdsmessig personlig autoritet. Ytterpunktet av denne linje 
betegner de vindmakere og skvadronører som det stundom lyk- 
kes å opkaste sig til autoriteter og å samle en større eller min- 
dre krets om sig, — inntil det viser sig at der ikke er noget 
hold i dem, og at de i virkeligheten ikke har noget personlig, 
enn si noget autoritativt, å fare med. 

Men ved siden av den autoritet som vi nu har talt om, 
og som vi kan kalle personautoriteten, står samfundsautorite- 
ten. 

Ay alle de personlige kristne autoriteter er der bare én, 
Jesus Kristus selv, som står simpelthen forut for det kristne 
samfund og bærer det som dets skapende kraft. Og selv han 
har i virkeligheten — tross all sin motsetning til de offisielle 
jødiske autoriteter — mottatt meget av det jødiske samfund 
som han tilhørte, dets hellige skrift og dets overlevering. Vi 
kan også peke på en enkelt betydelig mann innen dette sam- 
fund som han sikkert ikke har vært uberørt av: Døperen 
Johannes. Ja, mon ikke Jesus på sett og vis har mottatt noget 
også av den disippelkrets som han samlet og levet sammen 
med, så dypt den enn stod under ham? Mon ikke disiplenes 
tillit og kjærlighet, den forståelse og gjenklang han fant hos 
dem, har betydd noget for ham selv? «I er de som har holdt 
ut med mig i mine prøver», lyder et ord av Jesus i evangeliet. 

Men ganske visst: Jesus står som kristelig autoritet i en 
absolutt særstilling. Han står forut for hele det kristne sam- 
fund som hviler på ham. Alle senere kristne autoriteter til- 
hører dette samfund og er likesom det avhengige av Kristi 
autoritet. Deres autoritet hører forsåvidt med til og inn un- 
der den autoritet som tilkommer kristensamfundet som helhet. 

Denne kristensamfundets eller kirkens autoritet beror først 
og fremst på den rikdom av personligheter som det inneslutter. 
Dernæst på den overlevering som det blir bærer av, fordi sam- 
fundet lever videre i historien, mens de enkelte går bort. En- 


delig også på den sum av sociale oplevelser som det rummer, 


og som også danner en levende sammenheng fra slekt til slekt. 
Om personlighetene har vi alt talt. Det er samfundets for- 

skjell fra massen at det ikke bare inneholder enere, men ut- 

gjør en levende organisme med plass for forskjelligartede 

krefter. 

Hvad overleveringen angår, må vi fremfor alt minnes at 


selve overleveringen om Kristus er kommet til oss gjennem 


kirkens formidling. Og hvilken åndelig rigdom og bærekraft 
rummer ikke også kirkens senere overlevering som vokser og 
vokser fra tid til tid, fra århundre til århundre! Det er klart 


at overfor denne overlevering må den enkelte alltid først og 

fremst være mottagende. Og han bedrager sig selv hvis han 
ikke forstår at den er og må være autoritet for ham. 

Men en psykologisk kjennsgjerning er det også at de sociale 
oplevelser som det kristne samfundsliv skjenker eller ialfall 
gir adgang til, har en bærende kraft for de enkelte som van- 
skelig kan overvurderes. Vi kan tenke på gudstjenesten, men 
også på det kirkelige arbeidsliv, på hjemmet og skolen. For 
mange blir de religiøs-etiske barndoms- og ungdomsinntrykk 
bestemmende for deres holdning hele livet igjennem, — kan- 
skje særlig knyttet til en enkelt personlighet, en mor, en far, 
en lærer eller prest, men slett ikke alltid det; kanskje bare 
formidlet ved hele den åndelige luft som de har innåndet. Og 
når den religiøse og moralske usikkerhet i vår tid er blitt så 
stor som den er, kommer det vel ikke minst derav at så mange 
mennesker har løst sig selv fra et personlig forhold til det 
kristne samfundsliv, en aktiv deltagelse i det kirkelige arbeide. 

I parentes bør der her også minnes om skyggesidene ved 
samfundsautoriteten: at overleveringen kan bli byrde og steng- 
sel, de sociale oplevelser en hemmende suggestion. Altfor meget 
vet kirkens historie å fortelle om tradisjonens tvang, om mas- 
stestemningens trykk! 

Men disse bivirkninger, så skjebnesvangre de kan bli, kan 
dog ikke opheve samfundsautoritetens rett og positive, livs- 
fremmende betydning. Det går ikke an i kristendommen sim- 
pelthen å proklamere den personlige autoritet og å forkaste 
samfundsautoriteten. Om det skjer, er det uttrykk for en 
fremragende tankeløshet. 


LER 


Autoriteten innen kristendommen er dels personautoritet, 
dels samfundsautoritet. Men til begge gg der sig i livets 
praksis store vanskeligheter. 

Kristendommens høieste personlige autoritet er Jesus selv. 
Men allerede her møter vi vanskelighetene. 

Jesus kjenner vi som historisk personlighet gjennem den 
evangeliske overlevering. Men hvorledes er det: møter vi hans 
personlige autoritet i den synoptiske eller i den johanneiske 
evangeliefremstilling, i de tre første eller i det derfra vesent- 
lig forskjellige fjerde evangelium? Og om vi av de og de histo- 

.- riske grunner fortrinsvis holder oss til de tre første evangelier: 


hvad er så i disse skrifter uttrykk for Jesu personlige stilling, 
og hvad er en senere utvikling av overleveringen? Og om vi 
virkelig når tilbake til en sum av overleveringer som vi mener 
å kunne anse for oprinnelige: hvad i Jesu person og forkyn- 
nelse er så ubetinget autoritativt for oss? At også Jesu syn 
på mange måter var tidsbestemt, og at han talte til en annen 
tids mennesker med en nu lengst svunnen tids forhold for øie, 


— kan jo ikke være tvilsomt. Nuvel, hvad er så for oss det vei- 


ledende og forpliktende, og hvorledes skal vi anvende det i 
vår egen tid? 

Og således også ved de andre personlige autoriteter, fra ur- 
kirken og fra senere tider. 

Paulus og Johannes er ennu alltid store kristelige autorite- 


ter, det kan der ikke være tvil om. Men hvad er det tidsbe- 


stemte, hvad er det blivende i deres forkynnelse? Og hvor- 
ledes skal vi oversette deres ofte så fremmedartede tenke- og 
uttrykkssett i vår egen tids sprog? 

Eller Luther og de andre kirkehistoriske autoriteter, for 
ikke å tale om dagens menn og kvinner: jeg kan føle mig fullt 
forvisset om at de både kan og bør være autoriteter for mig, 
men hvad kan det hjelpe, når jeg kastes tilbake på mitt eget 
skjønn om hvori det autoritative hos dem består? Jo lenger 
jeg kommer ned i tiden, dess mere broget blir jo også autori- 
'tetenes skare, og altfor ofte står autoritet mot autoritet. 

Dog ennu mere prekær, må vi vel si, er stillingen når det 
gjelder samfundsautoriteten. 

Hvor galt samfundsautoriteten kan komme avsted, og hvor- 
ledes den likefrem kan kvele personautoriteten, ser vi best i 
den romerske kirke, — både den som Luther reiste sig imot 
og ennu mere i den romerske kirke av idag. Den romerske 
kirkeautoritet er både i sitt resultat og i sin virkemåte av- 
skrekkende. 

Men også på den evangeliske kirkes grunn er samfundsauto- 
ritetens stilling temmelig bekymringsfull. 

I rettroenhetens tid kunde man enda oprettholde den fiksjon 
at der gaves en fast, enhetlig kirkelære. Men allerede dengang 
stod jo en luthersk og en reformert rettroenhet overfor hin- 


annen. Og enhver av disse kunde selv på sitt eget område 

bare hevde sig under uavlatelige kamper med anderledesten- 
kende. Og siden er selve forestillingen om den «rene lære» 
fullstendig opløst, både gjennem den kirkelige utvikling og 
gjennem den historiske forskning. 

Den såkalte rene lære er alltid kun et mål, gjenstand for 
en stadig fornyet streben. Kirkeautoriteten er — hvad selv 
rettroenheten i prinsippet anerkjente — alltid kun relativ; akk, 
ofte altfor relativ. Også her må vi nødvendigvis spørre: hvad 
er i samfundsautoriteten det for vår tid og for mig virkelig 
autoritative? 

Og fullstendig kompromittert blir samfundsautoriteten, når 
i demokratiets tid flertallet, den kompakte majoritet, ophøies 
også til kristelig og kirkelig autoritet; når samfundsautorite- 
ten forveksles med den såkalte folkevilje, med masseinstinktet 
eller den gjennem agitasjon opdrevne massestemning! 

Da er det umulig ikke å minnes hvad en individualismens 
og personlighetsreligionens stormester, Søren Kierkegaard, en- 
gang skrev — skjærende skarpt, men neppe for skarpt: 

«Der er en anskuelse av livet som mener at hvor mengde er, 
er også sannheten; at det er en trang i sannheten selv at den 
må ha mengde for sig.» 

«Der er en annen anskuelse av livet; den mener at overalt hvor 
mengde er, er usannheten; så hvis — for et øieblikk å føre 
saken ut på sin ytterste spisse — enn alle enkelte, hver for 
sig, i stillhet hadde sannheten, vilde dog, dersom de kom 
sammen i mengde (således at «mengden» fikk nogen som helst 
avgjørende, stemmende, larmende, lydelig betydning) usann- 
heten straks være til stede. Ti «mengde» er usannheten». 


EN: 


Vanskeligheter er der nok av. Po ke er om de kan løses, 
og I så fall hvorledes. 

Den romerske kirke løser dem som beat ved den fanta- 
stiske lære om kirkens og pavens ufeilbarhet. Det er en løsning 
som for oss ikke kommer i betraktning. 

Gammelprotestantismen løste dem isteden ved læren om den 
hellige skrifts inspirasjon — inntil minste prikk og tøddel. 
Enn videre ved påstanden om at den protestantiske kirkelære 
nøie stemte med den inspirerte skrift. Endelig ved læren om 

den hellige ånds vidnesbyrd som forvisset den troende om 
skriftens ufeilbarhet. 

Men både skriftens inspirasjon i gammelprotestantismens 
mening og forestillingen om at den gammellutherske rettroen- 
het stemte med skriften, er for oss uhjelpelig styrtet sammen. 
Likeså er det almindelig anerkjent at helligåndens vidnesbyrd 
i hjertet alldeles ikke overbeviser den troende om bibelens ufeil- 
barhet i smått og stort. 

Hvorledes kan vi da, ut fra våre forutsetninger, i det hele 


* hevde den personlige autoritet og samfundsautoriteten innen- 


for evangelisk kristendom? 

Vi må hevde den gjennem tro på ånden, Guds og Kristi ånd, 
som ikke er bundet til bokstaven, men allikevel, ja nettop så- 
ledes, er en levende makt som taler til og bevidner sig for 
vår ånd. 

Hvad var det som ledet Jesus selv i hans forhold til sam- 
tidens autoriteter, også i forhold til det gamle testament hvis 
autoritet han anerkjente, men som han samtidig stillet sig 
fritt og velgende til? Det var den Guds ånd som han eiet i 
sin fylde, og som også var kraften og den indre ledetråd i 
hans eget vidnesbyrd, forsåvidt det gikk ut over den tidligere 
gudsåbenbaring og stred mot den givne tradisjon. 

Hvad var det som ledet Paulus i hans forkynnelse og i hans 
kamp, — han som stillet sig så fritt og selvstendig overfor 
den evangeliske overlevering om Jesu ord, men allikevel nettop 
fullbyrdet Jesu testamente? Det var Guds og Kristi ånd som 
han var sig bevisst å eie, og hvis kali han fulgte, når han 
ingen ytre normer hadde å falle tilbake på. 

Hvad var det som ledet Johannes i den nye tolkning som 
han i sin tid gav av evangeliet? Han har selv antydet det 
gjennem sitt ord om hjelperen eller talsmannen, sannhetens 
ånd: «Når sannhetsånden kommer, skal han veilede eder til 
hele sannheten». 

Og hvad var det som ledet Luther i hans opposisjon mot 
romerkirken og i hans brudd med romerkirkens autoritet? Ja, 
Luther kunde henvise til skriften og trosse på den, men skrif- 
ten hadde også de romerske; spørsmålet var hvordan den 
skulde forståes og hvad der var ånden i den. At nemlig skrif- 
ten ikke utvortes 0g bokstavelig kunde gjøres til ubetinget 


å 

autoritet, erkjente Luther snart. Autoritet hadde den for ham, 
forsåvidt den «drev Kristus». Men hvorledes den «drev Kri- 
stus», kunde alene Guds og Kristi ånd lære. Også for Luther 
var ånden til sist den avgjørende instans. 

Og således er i virkeligheten stillingen for oss også. Hvor- 
ledes kan vi finne vei til en levende forståelse av Kristus og 
hans autoritet? Hvorledes kan vi ta stilling til kirkehistoriens 
og samtidens mange forskjellige autoriteter, også til samfunds- 
overleveringen og samfundsautoriteten? Svaret kan fra evan- 
gelisk synspunkt kun være: gjennem ånden. Derfor er den 
tredje artikkel på sett og vis den viktigste i den kristne tro; 
ialfall hører den nødvendig med til den som dens siste og av- 
sluttende ledd. Uvilkårlig minnes vi Paulus ord: «Ingen kan 
kalle Jesus herre uten ved den hellige ånd». Og Luthers ord 
i katekismen: «Jeg tror at jeg ikke av egen fornuft eller kraft 
kan tro på Jesus Kristus min herre eller komme til ham; men 
den hellige ånd har kalt mig ved evangeliet, oplyst mig med 
sine gaver, helliget og opholdt mig i den rette tro.» 

Men den ånd som vi i den tredje artikkel bekjenner troen 
på og som Luther taler om, er ikke et fritsvevende fluidum 
som så å si kan fanges i luften. Den er den hellige histories 
ånd, det kristne samfunds ånd. Og vi kan ikke gripe dens 
vidnesbyrd og fornemme dens kraft uten gjennem ordet 0: 
gjennem evangeliet, — slik som det møter oss i det nye testa- 
ment, men også står i sammenheng bakover med det gamle 
testament, med loven og profetene og salmene, fremover med 
kirkens og dens store personligheters liv og vidnesbyrd. 

Forsåvidt kommer vi tilbake til den gamle lære om skrif- 
tens, særlig det nye testamentes, inspirasjon. Tilbake til tan- 
ken om ordet, evangeliet, som formidler av Guds nåde. Og 
tilbake til helligåndens vidnesbyrd i hjertet som det den per- 
sonlige visshet til sist hviler på. Men riktignok må vi frigjøre 
alle disse tanker fra den bokstavtrelldom som de i gammel- 
protestantismen ennu var bunnet i, og bringe dem i full over- 
ensstemmelse med virkeligheten, med historien og livet. 

Det er sant: Bibelens og særlig det nye testaments vidnes- 
byrd er «inspirert», fordi de menn som bar det frem var inspi- 


rerte, beåndede, — levet og talte under innflydelse av Guds 
og Kristi ånd. 

Men så må heller ikke vi gjøre skriften eller ordet til en 


- ytre lov som vi i blind underkastelse skal bøie oss for. Vi må 


søke efter ånden i skriften, ånden i ordet. Og vi må være vel 
opmerksom på at det inspirerte, beåndede ord også har den 
egenskap at det i sin videre gang virker «inspirerende» på 
dem som åpner sig for det: tilfører dem den religiøse rikdom 
og klarhet og den etiske kraft som de trenger for å leve. 

Det er nemlig den evangeliske kirkes og dens enkelte, modne 
medlemmers lykkelige erfaring, at just når evangeliet (og den 
overlevering som det forutsetter eller som det er blitt grunn- 
lag for) ikke opfattes som en ytre lov, men som et Guds og 
Kristi vidnesbyrd gjennem ånden, just da virker det inspire- 
rende, just da fører det oss virkelig til Gud og gjør både hans 


vesen og hans vilje virksomt i oss og forståelig for oss — så 


langt som vi trenger det. 

Således — gjennem åndens kall og vidnesbyrd i ordet — 
blir det som umiddelbart kommer til oss som en ytre autoritet, 
forvandlet til en indre. Det stadfester sig, vel ikke for vår 
teoretiske tenkning, men for vår religiøse og moralske sans og 


for den livsforståelse som fremgår av det religiøse og morai- 
- ske liv selv. 


Og her griper da også det personlige moment i kristendom- 
men inn. Det viser sig at autoritet og personlighet, autoritet 
og frihet, ikke står i motsetning til hinannen. Men nettop i 
en fri og personlig hengivelse finner jeg den religiøse og 


E moralske autoritet som jeg instinktivt føler at jeg ikke kan 


4 


undvære og som jeg under livets gang stadig får behov for. 
Som det heter i Johannesevangeliet: «Hvis I blir i mitt ord, 
er I i sannhet mine disipler, og I skal erkjenne sannheten, 


og sannheten skal gjøre eder fri.» 


V. 


Imidlertid, om veien til en løsning av vanskelighetene ligger 


i troen på ånden og i lydhørhet for åndens kall og vidnesbyrd, 


så er jo dermed ennu ikke gitt nogen konkret bestemmelse av 
autoritetens innhold, og det spørsmål vil derfor naturlig melde 
sig: nuvel, men hvad er så tilsist det autoritative i kristen- 


- dommen, og hvori består det personlige? 


ed 

Stilles spørsmålet så, må man først og fremst anholde 
selve det nøitrale og saklige uttrykk: det autoritative. 

Næsten uutryddelig synes den villfarelse som fra gammelt 
har satt sig fast i kristendommen, desværre også i den evange- 
liske: at det autoritative i kristendommen er en lære, et kom- 
pleks av tanker (det være nu skriftens eller kirkens), og at 
det personlige består i en antagelse av eller tilslutning til 
denne lære, disse tanker. Men ut fra denne villfarelse vil man 
aldri nå til nogen virkelig enhet mellem autoritet og person- 
lighet eller autoritet og frihet, enn mindre til nogen virkelig 
enhet mellem tro og moral! 

Veien til en løsning av autoritets- og personlighetsspørsmå- 
let er tvertimot den grunnerkjennelse at kristendommens 
øverste autoritet er en personlig. Sannheten i kristendommen 
— både den religiøse og den etiske — er, ikke en lære, men 
en person: den personlige Gud, åpenbaret i en personlighet, 
Jesus Kristus, og siden gjennem guds- og kristusåndens vir- 
ken i andre personligheter og i det kristne samfund. Derfor 
består også det personlige i kristendommen i det personlige 
forhold til en person. Det religiøse spørsmål lyder ikke: hvad 
skal jeg tro, og hvad skal jeg gjøre? Men: hvem skal jeg tro, 
og hvem skal jeg adlyde? 

Kun for Gud, den evige og uendelige, kan et menneske helt 
bøie sig, I ærefrykt, i tillit, i lydighet. Men for ham må han 
også bøie sig: det hører med til et menneskes vesen og bestem- 
melse å gjøre det, man kan overhodet ikke i full menne bli en 
personlighet uten å gjøre det. 

Ti den menneskelige personlighet er ikke autonom, selv- 
herlig, — som rennessansen mente, og som vår tid gjerne ennu 
mere mener. Den menneskelige personlighet er teonom, den 
har sin grense i Gud. Til Gud er vi skapt, og vi kommer ikke 
på vår plass, finner ikke hvile, ikke kraft og retning for vårt 
liv, uten i Gud. Først i hengivelsen til Gud — i ærefrykt, til- 
lit og lydighet — blir mennesket virkelig sig selv, derfor også 
virkelig fritt. 

Men Gud som han innerst er, finner vi i Kristus (og siden 
gjennem guds- og kristusåndens virken i andre personligheter 
og i det kristne samfund). I Kristus møter vi den evige som — 
en vidunderlig forening av guddommelig majestet, hellig al- 

vor, forbarmende kjærlighet. Han — Kristus — er den ene- 


«ste som med full myndighet kan si oss det dobbelte ord som 


vi trenger: Dine synder er dig forlatt! og: følg mig! — eller 
som det også kan uttrykkes: Du er Guds barn; lev da også 
Guds barns liv! Og den eneste som kan. si det således at det 
som ordene nevner, blir levende virkelighet for den som åpner 
sig for ham og hengir sig til ham. 

Derfor er også det personlige i kristendommen et personlig 


forhold til Kristus, i ærefrykt, tillit og lydighet. Gjennem 


dette kristusforhold vinner vi selvstendighet, og samtidig den 


støtte utenfor oss, den høiere myndighet over oss, som vi tren- 
ger for vårt personlige liv. Men vel å merke: vi vinner det 
således at Kristus løser for oss, ikke alskens almindelige reli- 
giøse og moralske spørsmål som vi kan falle på å forelegge 
ham, men de praktisk-religiøse og etiske spørsmål som reiser 
sig ut fra vårt eget liv. 

Det er vel så at der i det kristne samfund (kirken) også 
må være en lære som den kristne videnskap (teologien) alltid 
må arbeide på å utforme og som den kristne forkynnelse kan 
støtte sig til. 

Men denne lære er aldri ferdig; den må altid omtenkes, ren- 
ses og fornyes, ut fra hver tids kristenliv og kristusforståelse 
og i sammenheng med hver tids oplevelser og opgaver. Og 
ikke alle har den opgave å gi sitt bidrag til utformningen av 
denne lære; ja selv de som har kallet til det, må først i livet 
"søke løsningen av sitt eget livs problem. Også her må det 
huskes at den enkelte bare er et ledd i det kristne samfund, 
i Guds og Kristi folk, og at han bare som medlem av samfun- 
det kan gi sitt bidrag til løsningen av en opgave som til sist 
er det hele samfunds. 

Det er en grunnfeil at religiøse og etiske spørsmål så ofte 
stilles som rent abstrakte og almene spørsmål som man kan 
diskutere uten relasjon til sitt eget liv, eller som man over- 
veier og drøfter ut fra den forutsetning at først må man nå 
+il en rent almen løsning som man siden kan anvende på sitt 
eget liv. Men således løses ikke livsspørsmålene! Å ta dem 
slik betyr jo i virkeligheten at man vil ha det autoritative 
forut for og løsrevet fra det personlige, mens det forholder 
sig så at man finner det autoritative gjennem det personlige. 

Eller som man også kan si: det betyr at de religiøse og etiske 
livsspørsmål opfattes som almene tros- og verdensanskuelses- 
spørsmål, mens kristendommen først og fremst vil bringe reli- 
giøs og etisk livshjelp! 

Altså: når vi taler om det personlige og det autoritative, 
nevner vi just begrepene i den rette orden. Gjennem det per- 
sonlige må vi nå til det autoritative eller rettere til autorite- 
ten: Gud, åpenbaret i Kristus, bevidnet også av det kristne 
samfund og dels store religiøse og etiske skikkelser, forklaret 
av den ånd som lever i samfundet og meddeler sig til den en- 
kelte kristne. 


VE 


Er autoriteten i kristendommen til sist Gud selv, åpenbaret 
i Kristus, er det autoritative ett med det guddommelige slik 
som vi opfanger det gjennem Kristus, da ligger det i sakens. 
natur at autoriteten rummer en veldig rikdom og overhodet. 
ikke kan uttømmes i menneskelige ord, enn si sammenfattes 
i nogen få setninger. Det autoritative er ikke et minimum, 
men et maksimum. Alt hvad der i ånd og sannhet hører kri- 
stendommen til, er autoritativt, — men bestemt til å bli per- 
sonlig. 

Skal man allikevel forsøke en utfoldelse eller sammenfat- 
ning — hvad der fører ut over rammen for dette foredrag —, 
da må det skje ved å fordype sig i det guds- og kristusfor- 
hold som er eiendommelig for det kristne samfund og den en- 
kelte evangeliske kristne, og ved å optrekke — på grunnlag 
derav — grunntrekkene i det kristne guds- og kristusbillede. 
Guds- og kristusforholdet, således som det skapes av Gud og 
Kristi ånd, er det personlige i kristendommen. Guds- og kri- 
stusbilledet, således som det forklares av ånden, er det autori- 
tative i den. | : 

Dette gudsbillede er billedet av en høieste personlig vilje: 
skaperviljen, frelserviljen og den etisk forpliktende vilje, som 
bærer alt og vil beherske alt, den hele historie, den hele men- 
neskehet, også den enkelte, også mig. 

Og dette kristusbillede — hvis store linjer lar alle kristo- 
logiske enkeltspørsmål tre i annen rekke — er billedet av 
Kristus som den personlige bærer både av Guds uforskyldte: 

nåde og av hans sedelig forpliktende vilje; Kristus som den 
der åpenbarer oss Gud på én gang som fader og som herre. 

Den som på personlig måte trer inn i det kristne guds- og 
kristusforhold og intuitivt griper det kristne guds- og kristus- 
billede — som det siden blir hans opgave å se mere og mere full- 
stendig og klart — savner ikke autoritet. Han har funnet den 
høieste autoritet som et menneske kan finne, og har fått både 
sitt liv og sin tanke forankret i evigheten. 

Men nogen glatt løsning av alle de tankespørsmål som han 
kan finne på å stille eller som andre kan finne på å stille ham, 


har han ikke fått. Han har funnet en autoritet som kaller 


dl Et de i ak tia 


ham selv til arbeide og tjeneste, i frihet og under ansvar, i 
lydhørhet for og troskap mot Kristi ånd. 


Lyder Brum. 


SYMBOLET 1930 


Av res. kap. ARNE FJELLBU. 


Når redaksjonen har bedt mig skrive om 19830, har jeg fått 
et farlig emne å behandle. Jeg føler omtrent som om jeg skulde 
til å stelle med sprengstoffer. Og det er allerede stadige eksplo- 
sjoner omkring forberedelsene til 1930. Det futter og spraker 
allevegne. Vi får bare håpe at alt sprengstoffet har eksplodert 


fra sig innen næste sommer uten å anrette varig ødeleggelse. 


eller store ulykker. Så vi virkelig kan få glede oss sammen når 
storhelgen ringes inn over vårt folk. 

Men foreløbig kunde jeg fristes til å gi min vittige venn rett. 
Vi drøftet en del av de motsetninger som tørnet sammen i an- 
ledning jubileet. Så sier nan: Jo mere jeg tenker over dette 
spørsmål desto mere tilbøielig er jeg til å vende tilbake til 
mitt oprindelige forslag, at vi arrangerer et stort slag på Stik- 
lestad 29. juli 1930. 

Om. dette forslag kan man i hvert fall si at det er historisk 
riktig, og det er jo noget som i disse dager har meget å si. 

Fra spøk til alvor. Det er også en annen måte å se på all 
den lidenskap som 19830 utløser. Den er jo uttrykk for megen 
kjærlighet. Det er rent ut betagende å leve midt oppe i dette. 
Rundt i landet sitter der mennesker som ikke kan holde munn. 
De drives til å skrive og å tale fordi de frykter for at viktige 
ting skal bli glemt. 1930 er blitt til et symbol for det man hå- 
per for vårt folk, vårt land, vår kirke. Nidarosdomen som står 
i centrum av det hele har på en underlig måte vårt folks kjær- 
lighet. Og jubileumsfesten som skal forbinde både innvielsen 
av den gjenreiste nasjonalhelligdom og 900 års jubileet har 
fått noget av den samme kjærlighet. Festen som forberedes 
har fått også det felles med domen at den for mange peker ut- 
over det synlige, inn i det usynlige. Det vi ennu ikke er, men 
det vi vil bli, det vi ønsker å være, det skal festen gi uttrykk 
for, det skal festen på sett og vis gi oss. 

Samtidig støter disse ideelle følelser på den hindring som 
heter den norske individualisme. Uten en fellesvilje, en felles- 
følelse, kan vi lite opnå av det vi av hjertet vil med 1980. Kan 
vi ikke finne frem til en form for fellesskap, støter vi med all 
vår iver hodet mot veggen. 

Nidarosdomen har endelig gjennem mange trengsler nådd 
frem til det nødvendige fellesskap. Nu blir den til noget fordi 
vi faktisk i nogen år har stått sammen om å reise den. Det 
så også der håpløst ut. Men på grunn av at vi tilslutt fikk en 


- sterk nok fellesvilje kan dens dører åpnes for det norske folk 


til olsok 1930. 

Sålangt er vi ennu ikke kommet med jubileumsfesten. Der 
står vi mot hverandre. 

Nu er denne tale om fellesskap et rop i ørkenen, så lenge 
vi vil fordre fellesskapet bygget på enighet. Vi får aldri enig- 
het. Og dog må vi kunne stå sammen 0g arbeide sammen. Til- 
tross for at den norske kirke har en 900 årig historie i vårt folk 
har sekttanken et overdrevent tak i 058. Episoden Aase er på 
det politiske område betegnende norsk, selv om hans tidligere 
partifeller kalles russere. Og vi har mange paralleller å trekke 
ikke minst på det religiøse område. Er du ikke enig med mig, 
så ut med dig. Vi sårer og skader hverandre mest mulig, så 
samfund eftertrykkelig hindres. At vi kan føle sammen 0g 
arbeide sammen med dem som mener anderledes enn oss er 
en selvfølgelighet som ikke forståes. 


* 


Her i Trøndelag ser vi en av de største vanskeligheter for 
festen i 1930 i den sterke motsetning mellem by og land. Mot- 
setningen mellem by og land er jo et gammelt ulivssår. Det er 
underlig at det skal verke slik her hos oss, med de små byer 
som i høieste grad lever av landet. Og særlig er det å undres 
over i Trøndelag hvor forbindelsen mellem by og land er så 
levende. | 

Det som i særlig grad har brudt såret op er selvfølgelig stri- 
den om Nidarosnavnet. Det er jo nettop stemningen omkring 
jubileet som har bragt fart i Nidarosnavnet. Men striden som 
har fulgt er blitt en av de store hindringer for jubileet. 

Den første fase av striden karakteriseres ved at byen vant. 
Nu var det jo ikke så meget å undres over at resultatet av 
folkeavstemningen blev en slik overlegen seier for Trondhjem. 
Og det var heller ikke dette som skapte all bitterheten mot. 
byen. Det var meget mere byjeipen, som dessverre hadde sine 
representanter, og som utøste sig over nidarosnavnet og over 
landsfolket. Her kan man i sannhet si at en liten tue kan 
velte et stort less. Det var en jypling (angivelig en handels- 
gymnasiast) som hadde laget en vits som fikk plass i en av 
byens mest aktede aviser, visstnok uten redaktørens vidende. 
«Nidaros for kyr» stod der. Dette var jo en i høieste grad flau 
vits, men den har øvet en helt utrolig skadelig virkning. Den 
møtte denne sårhet som på forhånd var der. Ellers hadde den 
vært helt upåaktet. Men nu gikk denne flabbete bemerkning 
igjen i innlegg fra landsbygden, og selv hos de besindigste 
landsfolk skapte den oprør. Og det er sikkert nok at når det 
for øieblikket ser ut til at bondetoget, hvis det kommer i stand 
vil vende nesen mot Stiklestad og ikke mot Trondhjem, har 
det ikke minst sin grunn i at bøndene ikke vil ha følelsen av 
å løpe spissrot gjennem rekker av byfolk som de mistenker 
for å håne dem: «Nidaros for kyr». Situasjonen er sørgelig, 
men det er ikke tvil om at mistanken gjør storparten av by- 
folket i høi grad urett. Et bondetog vilde ta byen med storm 
og stå som noget av det mest betagende ved jubileumsfesten. 
Foreløbig nytter det imidlertid ikke engang å nevne det. 

Den annen fase av striden oplever vi nu om dagene med 
stortingets beslutning om navnebytte. Og nu vinner landet. 
Det er vel ikke tvilsomt at tross alle argumenter av saklig art 
(som forresten i diskusjonen har øvet liten betydning) har 
motsetningsforholdet mellem by og land hatt meget med sakens. 
utfall å gjøre. Og selv om jeg personlig vilde ha gledet mig 
over Nidarosnavnet hvis vi kunde ha fått det uten for megen 
bitterhet, er jeg redd for all den strid som nu kommer. Mens 
jeg skriver disse linjer er byen i fullstendig oprørsstemning. 
Den er såret over stortingets overgrep. Den reagerer kraf- 
tigere enn nogensinne mot alt som smaker av landsmål. Kløf- 
ten mellem by og land utdypes ytterligere. Situasjonen er langt. 
alvorligere enn stortinget har hatt evne til å forstå. 

Der er ved denne strid om navnet på byen rørt ved de sterke- 

ste følelser. Og der har også vært utvist en mangel på respekt 


-* for følelser, som er helt uforståelig. 

På denne bakgrunn å snakke om et enig folk, om fellesska- 
pets jubileum er mere enn vanskelig. 

Nu må vi være klar over at virkeligheten ikke er fullt så 
vanskelig som den synes å være. Der er på begge sider mange 
som vil se å finne frem til gjensidig respekt og forståelse. Der 
er de mange som vil samles om de ting som er meget viktigere 
enn de ting som skiller. Det gjelder om at vi arbeider ufor- 


”trødent på fellesskapets linje. Og jeg er viss på at tross alle 


mørke utsikter skal 1930 komme til å bety en styrkelse av det 
vi har sammen. 


Hvad skal nu festen i 1930 gi uttrykk for? Hvorledes skal 
den arte sig? Vi vet at der om selve programmet for fest- 
lighetene hersker megen uenighet. Der er nok av irritasjons- 
stoff tilstede. 

Vi får stadig høre kritikk for at festen kommer til å bli 
for kirkelig orientert. Den skal i første rekke være en nasjo- 
nal fest, en riktignok religiøst betonet nasjonal fest. Man ir- 
riteres over det offisielle program for festlighetene i Trond- 
hjem og på Stiklestad. Det er bisper og gudstjenester og atter 
gudstjenester og bisper. Og selv om respekten for bisper og 
andre prelater er forholdsvis stor, synes mange at program- 
met er for trangt. Der er flere toner man ønske å høre. 

Det er dette som tydelig taler ut av det forslag til kunst- 
program ved Olavsfesten i 1930 som lektor Oluf Rygh Miller 
har offentligjort i Aftenposten. Han uttaler også rent ut sin 
frykt for at festen i alt for høi grad skal bli av kirkelig art. 
Han mener at han står som representant for mange som først 
og fremst ønsker «en religiøst betonet historisk fest». Han 
foreslår at vi får anledning til å høre bl. a. Bjarkemål, Glæ- 
lognkvida og Geisli. Og han ender sin artikkel med følgende 
ord: «I 1930 bør kirken få sine festligheter, næringslivet bør 
få sin reklame, de tilreisende bør få sine adspredelser. Men 
de som kommer for å få en historisk-kunstnerisk oplevelse be- 


høver heller ikke å gå skuffet bort. Og våre hedenske forfedre 

— de som skapte mesterverker som Bjarkemål, Sonetapet, Ha- 
vamål og Håkonarmål — la oss være fordomsfrie nok til å 
minnes og dem. La oss lytte også til deres tale ved en slik 
begivenhet som festen i 1930». 

Det er en ikke liten flokk som er enig i denne tale. Og selv 
om de vel ikke vil uttrykke sig slik som en jeg fikk brev fra, 
som fryktet for at i 1930 skulde de gamle guder for annen 
gang støtes ned blandt de onde makter, så er der hos mange 
en frykt for at festen skal bli for lutersk-kirkelig. Og det 
er folk som mener noget med 1980. 

Rakt imot denne flokken står de som synes at selv det offi- 
sielle program som er lagt for kirkefesten er alt for nasjonalt 
og historisk. De er opriktig redd for at det nasjonale og det 
historiske skal dominere. De frykter for at det kristelige skal 
bli avsvekket. Og de fremholder at i all denne tale om histo- 
rien må vi ikke glemme kirken i dag. Det er vel nettop noget 
i den retning Det frivillige kirkeråd mener med å arbeide for 
en egen kirkelig utstilling. Den skal representere de frivillige 
kristelige virksomheter, vise et billede av kirken i dag. 

Hos mange av dem som er redd for at det nasjonale og det 
historiske skal bli for dominerende, vil sikkert de to kantater 
vekke kritikk. Vi har jo allerede den vanskelighet at de begge 
er på landsmål. Det er en torn i øie på mange. Man glemmer 
det gledelige faktum at en kantatekomité sammensatt av både 
utpregede landsmålsfolk og riksmålsfolk tok saklige hensyn og 
enstemmig foretrakk de to som blev valgt. Men det vil selv- 
følgelig også vekke kritikk at de først og fremst lever i histo- 
rien og ikke i kirken i dag. 

Likedan er det engstelse for at de liturgier som blir fastsatt 
skal bli for meget preget av middelalderen. Olavssekvenser og 
middelalderlige hymner smaker dem ikke godt. Og det er jo 
klart at all denne tale om kirken, den offisielle kirke, for 
mange kristne høres meget betenkelig ut. De venter sig der- 
for ikke stort av kirkefesten. Den blir nok kirkelig, men ikke 
kristelig. Det er for resten ganskelig merkelig hvor meget mere 
«kirkelige» vi er nu enn før. Selv en slik ting som at Dom- 
kirken nu skal få 12 nye messehagler vekker ikke synderlig 
indignasjon. Det var riktignok en av mine indremisjonsven- 
ner som en dag spurte mig, om dette var riktig lutersk. Men 

- han blev beroliget da jeg kunde oplyse ham om at Luther var 


- meget tolerant på dette punkt. Da utstillingen av konkurranse- 


utkastene til messehagler blev åpnet her i Trondhjem, blev den 
møtt med megen interesse og forståelse fra alle hold, med bisp 
og domprost i spissen. For nogen år siden hadde det vært 
utenkelig. 

Men det er jo klart at hele dette kirkelige apparat som set- 
tes i sving vekker reaksjon. Man vilde nok gjerne være med 
på en kristenfolkets fest, men ikke en fest som er så nasjonalt 


kirkelig betonet. 


Det er i sannhet mange viljer og mange sinn som brytes 
om 1930. Det er ofte jeg hører folk ha medlidenhet med oss 
som står midt oppe i det hele. Stakkars mennesker, sier de. 
Dere kommer til å få det vondt. Men foreløbig synes jeg vi 
har grunn til å føle litt glede ved det. Det er da en glede å 
møte så megen interesse for det man har kjært. Det viser 
megen kjærlighet. Jeg gripes av dette, av all denne kjærlig- 
het til det samme symbol. 


* 


Det er et sted i Markusevangeliet som jeg ofte vender til- 
bake til når jeg går mellem alle disse røster. Det er det sted 
hvor Johannes sier til Jesus: «Mester, vi så en som ikke er i 
følge med oss, drive ut onde ånder i ditt navn, og vi forbød 
ham det, fordi han ikke var i følge med oss». Men Jesus sa: 


- Forbyd ham det ikke. Ti ingen som gjør en kraftig gjerning 


i mitt navn vil snart derefter kunne tale ilde om mig. Ti den 
som ikke er imot oss er med oss.» (Mark. 9, 38—40). 
Dette sted brukes ikke ofte. Det ligger oss ganske ander- 
ledes nær å bruke ordet hos Matheus: Den som ikke er med 
mig han er imot mig. (Math. 12,30). 

Der er situasjoner hvor Matheusordet først og fremst bør 
være levende for oss. Men der er også tider hvor vi har lov 
til å anvende ordet: Den som ikke er imot oss, er med 0s9». 
Og en slik tid har vi når det gjelder 19830. 

Disiplenes resonomang er det almindelige, ikke å ville ha 
noget med dem å gjøre som ikke er i følge med oss. De kan 
da ikke utføre noget som er godt, nogen kraftig gjerning? 

I stedet skal vi være samlende som dette jesusord er det. Vi 

har lov til å anvende det: De som ikke imot oss, er med oss. 
Da blir der plass for all interesse og kjærlighet, enten den 
gjelder det nasjonale eller det kristelige. Der skal ved festen 
i 1930 være plass for forskjelligheter. Ingen som virkelig har 
noget de ser i symbolet 1930 skal fryses ute, ikke avvebnes 
med kold kritikk. Det setter vondt blod, det standser nyttig 
aktivitet, det kløver i stedet for å samle. 

Vi som først og fremst ser jubileet som en kirkefest, behø- 
ver ikke å frykte for at vi på denne måte skal forfuske noget, 
at vi forflater og verdsliggjør festen. Vi får sandelig anled- 
ning til å bære vårt frem. Ved denne anledning blir der da 
tatt hensyn til den norske kirke. Den kirkelige og kristelige 
opgave blir så veldig, at det meget mere blir spørsmål om vi 
er duelige nok til å løse den, om vi har religiøs kraft nok til 
å fylle de institusjoner vi får. Der skal vår interesse først 
og fremst ligge. Og blir kirkefesten en skuffelse er det ikke 
fordi vi ikke har hatt anledninger nok til å bære frem det kri- 
stelige innhold, men fordi vi ikke tilstrekkelig har eiet det. 

Vi kan også være overbevisst om at av alle dem som vil ha 
sitt representert ved festen, favner kirken videst. De andre 
kan legge vekten på særlige sider av festen, f. eks. det nasjo- 
nale eller det historiske. Og det kan være nyttig, men alene 
kirken kan gi festen det samlende. Kirken har de fleste toner, 
det største register. 

Kirkefesten må nødvendigvis bli en nasjonal fest. Det er 
Norges folk og Norges kirke som møtes. Olav vilde et samlet 
folk som bøiet sig under Kristus. 

Kirkefesten må selvfølgelig favne historien. Det nytter ikke 
å hindre at det som ved denne anledning griper oss med særlig 
makt er historiens tale. Det blir Domkirken og den rikshisto- 
riske utstilling som først og fremst vil samle. Alt det som 
kommer til av mere aktuell natur må nødvendigvis komme i 
annen rekke. Folk kommer ikke sammen for å opleve en fiske- 
riutstilling eller en aktuell kirkelig utstilling. Derimot vil man 
møte historien, og man vil ikke bare høre stenene tale. Derfor 
må også kultusen på særlig måte bære bud fra de tider da kir- 
ken sist i sin fulle herlighet samlet folket til olsokfest. 

Ingen behøver å være redd for at vi derfor skal forfalle til 
katoliserende tendenser. Det vilde ikke engang virke opbygge- 

3 lig på oss om vi forsøkte oss på den vei. Det vilde nærmest 


virke kuriøst. Men vi har gamle ting som kan gå inn i vår 
gudstjeneste, og på naturlig måte føre oss inn i den kirke som 
var våre fedres, og som også er vår. Det gjelder både tekster 
og toner. 

Og kirken får endelig den største av alle opgaver å få det 
kristelige inn i festen. Og tross all frykt for at det religiøse 
skal bli alt for dominerende, vil kirken møte lydhøre øren hos 


det norske folk overfor det kristelige budskap. Alle vil jo på 


sett og vis at festen skal være religiøst betonet. Det vilde 
jo også være meget vanskelig å undgå det. Men det blir iall- 
fall en bakgrunn for kirkens kristelige forkyndelse som vi 
skal være takknemlig for, og som vi må utnytte uten å falle 
i den fristelse å gjøre det kristelige om til svevende nasjonal- 
romantikk. Kirken er aldri av denne verden, ikke engang i 
1930. 

Og det kristelige er alltid aktuelt. Derfor skal også nutidens 
kristenliv inn i festen. Personlig vilde jeg gjerne se at Det 
norske misjonsselskaps generalforsamling kunde berøre selve 
kirkefesten for å få den side av nutidens kirkeliv med. 


* 


Pastor Dankert Skagen har i et foredrag i Bergen uttalt sig 
om jubileets program. Han frykter for at festen i alt for høi 
grad skal samles om Trondhjem og Stiklestad, istedetfor at 
det er det norske folk i hver by og bygd som skal feire festen 
sammen. Man har lagt alt for meget til Trondhjem alene. I 
stedet skulde festlighetene i Trondhjem ha den støtte som lig- 
øer i bevisstheten om at det rundt om i hele Norges land sit- 
ter menigheter og synger de samme salmer og ber de samme 
bønner som menigheten i Nidarosdomen. 

Pastor Skagen har der rørt ved et spørsmål som Liturgisk 
komité forsøker å hjelpe til å løse. Men det kan bare løses 
hvis nettop det syn pastor Skagen har gjort sig til talsmann 
for, trenger igjennem. 

Når Liturgisk komité til høsten kan fremlegge sitt arbeide 
vil der foreligge olsokliturgier til bruk for alle landets kirker. 
Komiteen utarbeider tre liturgier særlig til bruk i Domkirken, 


å nemlig en høimesseliturgi til festgudstjeneste, en vesperguds- 

tjeneste og en ottesang. Disse liturgier fordrer nokså meget: 
særlig hvad musikalske krefter angår. De skulde dog kunne 
benyttes også utenfor Trondhjem hvor man råder over slike 
krefter. Men samtidig kommer der to liturgier, som er så 
meget enklere at de skulde kunne anvendes selv i de enkleste 
landskirker nemlig en høimesseliturgi og en vesper. De bygger 
i det vesentligste på de samme stykker som liturgiene for Ni- 
darosdomen. Man kan altså rundt i landet synge de samme 
salmer og be de samme bønner som i nasjonalhelligdommen.*) 

Samtidig blir der utgitt et rikholdig salmehefte, med tek- 
ster også til de gamle sekvenser og hymner. Der kommer 
noter til bruk for liturg og kor. Altsammen utgis så at hele 
landet kan anskaffe det. Der kan altså bli en ensartet olsok- 
feiring over det hele land. 

Det viktigste ved dette arbeide er næsten at det legger op- 
gaver i hendene på en mengde menneker. Det er ikke bare 
presten som får noget å forberede sig på. Det blir organister 
og sanglærere, kordirigenter og alle som vil være med og synge. 
Det kan bli arbeide for barna med de klare stemmer, det kan 
skape interesse hos menn og kvinner. Her kan bli et kirkelig 
arbeide for ung og gammel i hver by og bygd. Ut av slikt 
gror der noget. Det forbereder festen rundt i hele landet. 

Det er noget av det gledeligste ved 1930 at festen setter så 
mange i kirkelig arbeide. Jeg så nettop i en avis at et ung- 
domslag hadde besluttet sig til å stelle i stand bygdens kirke- 
gård. I bygd efter bygd slutter folk sig sammen om å skaffe 
kirken noget nytt, eller restaurere noget gammelt. J eg vil igjen 
citere Markus: Ingen som gjør en kraftig gjerning i mitt navn 
vil snart derefter kunne tale ilde om mig. | 

Når pastor Skagen håper at den øverste kirkeledelse må gi. 
bestemmelse om olsokfeiringen i 1930, må det vel være hevet 
over enhver tvil at så må skje. 


* 


*) Når pastor Skagen legger vekt på samtidigheten, slik at man til sam- 
me klokkeslett skal feire olsok i Nidarosdomen og i alle landets kir- 
ker, må man til denne vakre tanke dessverre innvende at den er 
umulig å gjennemføre. En flerhet av våre prester har flere kirker. 
På landsbygden vil onnearbeide gjøre det nødvendig mange steder å. 
legge gudstjenesten til kvelden ete. 

Så vender vi tilslutt et øieblikk tilbake til Trondhjem. Sik- 


”kert vil vi kunne møte kirkefesten med et temmelig komplett 


ytre apparat. Et av Europas største orgler vil være på plass. 
Kirkedørene åpnes for et interiør som ikke kan undgå å virke 
betagende. Prosesjonen åpnes av 100 unge gutter i ensartede 


- kledelige drakter, Domkirkens eget guttekor. Så kommer pre- 


later og dignitærer. Der vil bli farver fra praktfulle korkå- 
per. Og mens den store og representative forsamling reiser 
sig skrider prosesjonen under mektig orgelbrus frem mot høi- 


altret. Lyse barnekor og de sterkere voksne stemmer smelter 


pel. Joe Con 

å 

sammen til den skjønneste lovprisning til Herrens ære. 

Alt dette vil bli en oplevelse for livet. 

Det er kommet et slagord: For Nidarosdomen er bare det 
beste godt nok. Den følelse gjør at vi får absolusjon for det 
praktfulle ytre apparat. Og alt dette vi får istand er resulta- 
tet av så megen kjærlighet, av så stor offervilje, at det ligger 


evige verdier i det. Det blir altså til mere enn noget ytre. 


Men vi har allikevel god grunn til å være bekymret. Blir 
det en hastemt og hul jubileumsstemning over det hele? Mange 


— store ord som så lett blir uten innhold? 


Vi kan ikke legge en alen til vår vekst. Det nytter ikke å 
forstrekke sig. Da blir det meget værre. Vi får vel en kirke- 
fest omtrent svarende til den norske kirke idag, med dens svak- 
heter, med dens styrke. Vi skal ikke skape oss hverken på 
den ene eller annen måte. Men det nytter å forberede kirke- 


festen med hjerter som ber. Blir den en fest i ånd og sann-- 


het, blir det hastemte, det hule borte. Da blir det noget ut av 
dette møte mellem Norges folk og Norges kirke. 
Arne Fjellbu. 


MENNESKESØNNEN) 


Av dr. RicHarD ERrIksEN 


I Jesu forkynnelse, slik den fremstilles i evangelierne, fin- 
ner vi tre grunnord som bærer og omfatter det kristne troes- 
innhold: «den himmelske Far», «Menneskesønnen» og Himme- 
rikes rike» eller «Guds rike». I disse grunnord ligger spirene 
til hele det kristne livssyn, og kristendommens åndelige utvik- 
ling vil sikkert til alle tider være bestemt av, hvorledes den 
opfatter det idéinnhold, som ligger gjemt i dem. I den apo- 
stoliske troesbekjennelse finner vi en videreutvikling og nær- 
mere bestemmelse av dette idéinnhold: «Jeg tror på Gud Fa- 
der», «jeg tror på Jesus Kristus», «jeg tror på den Hellig-Änd, 
en hellig almindelig kirke» er jo tre ledd, som svarer til de tre 
grunnord i Jesu forkynnelse. Spør man nu, om alt det, som in- 
neholdes i den apostoliske troesbekjennelse kan betraktes som en 
ublandet organisk utfoldelse av idéinnholdet i Jesu forkynnel- 
se, så vil vel et slikt spørsmål fremkalle forskjellige besvarel- 
ser og meninger. Det er ikke min mening her å gå nærmere 
inn på dette punkt. Jeg vil kun si, at når der tales om en for- 
enkling av troesbekjennelsen, så måtte det ligge nær å gå til- 
bake til disse tre grunnord i Jesu evangeliske forkynnelse og 
forsøke så enkelt som overhodet mulig å formulere deres idé- 
innhold i Kristi ånd. Altså en troesbekjennelse, som måtte inn- 
ledes med ordene: «Jeg tror på den himmelske Far», «jeg 
tror på Menneskesønnen», «jeg tror på Guds rike». Men hvad 
enten nu en trosbekjennelse direkte knyttes til disse grunnord 
eller ikke, er jeg overbevist om, at de alltid vil vedbli å være 
grunnsøilene i det kristne trosliv eller rettere: de vil alltid 
kunne gi dette trosliv de rette holdepunkter for dets utvikling. 

Av disse tre grunnord er det vel særlig «menneskesønnen», 
som for de fleste vil ha en høist uklar betydning, og dog synes 
jeg, at nettop dette ord er vel skikket til å danne et mittpunkt 


1) Foredrag arrangert av «Landslaget for Frilynd Kristendom» 17 april 1929. 

i vår opfatning av menneskehetens religiøse utvikling. Hvad 


* jeg i det følgende fremlegger angående dette uttrykk er kun 


en del synspunkter, som for mig personlig har fått stor verdi, 
uten at jeg har innlatt mig på nogen inngående undersøkelse 
av deres forhold til de forskjellige teologiske retninger og op- 
fatninger. Jeg kan ikke gjøre krav på å være vel bevandret i 
den teologiske litteratur; men jeg har alltid vært interessert 
i kristelige grunnspørsmål, og av det, jeg har lest, har jeg ikke 
fått det inntrykk, at ordet «menneskesønnen» er gjenstand for 
den interesse, det fortjener. Det behandles naturligvis med stor 
lærdom og skarpsindighet i alt, hvad der angår spørsmålet om, 
hvorvidt Jesus ved å anvende denne betegnelse på sig selv har 
villet gjøre krav på messiasverdigheten eller ikke. Men selve 
det idéinnhold, som gjemmes i dette uttrykk, når det løsgjøres 
fra sin spesielle forbindelse med de jødiske messiasforventnin- 
ger, synes aldri å ha stått i forgrunnen i den teologiske disku- 
sjon. 

Og dog kan der vel ikke være tvil om, at «menneskesønnen» 
har vært Jesu yndlingsuttrykk om sin misjon og sig selv. I 
de synoptiske evangelier bruker han dette uttrykk 32 ganger, 
og det merkelige er, at han ikke alltid bruker det om sig selv 
personlig, men 15 ganger taler om menneskesønnen i tredje 
person. Uttrykket har altså en betydning, som gjør det mulig 
for ham ikke bare å anvende det på sig selv, men også å gi 
det en upersonlig, omfattende anvendelse, som da ifølge ut- 
trykkets egen natur må utstrekke sig til hele menneskeheten. 
Hos apostlene står derimot dette uttrykk ikke så høit i kurs 
som hos Jesus selv. Det forsvinner fra disiplenes uttrykks- 
måte, og det kan vel derfor være god grunn til å spørre, om 
disiplene helt har opfattet og forstått, hvad Jesus egentlig 
mente med det. 

Der er dem, som har hevdet, at menneskesønnen i Jesu 
munn ikke betyr noget annet enn rett og slett «menneske», og 
at Jesus ved å anvende dette uttrykk kun har villet understreke 
sin menneskelighet. Men dette er jo umulig. Ti i hans tid var 
der vel like så liten grunn for ham som der nu er for oss til 
å gå omkring og forsikre, at man er et menneske. Det vilde 
nærmest virke idiotisk. Og overfor en ånd som Jesus Kristus 
har vi grunn til å lodde dypt, når vi søker grunnen til hans 

ord såvel som hans handlinger. På den annen side har det 
vært hevdet, bl. a. av Harnack, at uttrykket ikke betyr noget. 
annet enn messias. Jeg skal ikke her utførlig gå inn på sam- 
menhengen mellem uttrykket «menneskesønnen» og de jødiske 
messiasforventninger. En viss sammenheng er visstnok til- 
stede, som navnlig formidles ved det bekjente sted hos pseudo- 
Daniel, hvor seeren efter å ha beskrevet det babyloniske, 
mediske, persiske og makedoniske rike som en løve, en bjørn, 
en parder og et fjerde ubestemmelig dyr, fremstiller det store 
evige messiasrike under billedet av «et menneskes sønn». Men 
«menneskesønnen» blir dog her kun et rikssymbol, likeså uper- 
sonlig som de dyr, hvorved de andre riker symboliseres, og der 
er vel all grunn til å anta, at dette uttrykk på Jesu tid ennu 
ikke hadde festnet sig til en utvetydig og bestemt betegnelse 
for den personlige messias. Det fremgår ialfall av evangelier- 
nes fortellinger, at Jesus kunde bruke denne betegnelse om sig 
selv og dog efterlate tvil hos sine tilhørere om, hvorvidt han 
dermed gjorde krav på selve messiasverdigheten. Vi kjenner 
jo alle den bekjente fortelling i evangeliene, hvor Petrus, for- 
anlediget ved Jesu spørsmål, utbryter i sin umiddelbare be- 
kjennelse: «Du er Kristus, den levende Guds sønn», men av 
Jesus tilrettevises og formanes til å beholde dette for sig selv. 
Denne fortelling blir jo uforståelig, derson Jesus ved å betegne: 
sig som «menneskesønnen» allerede utvetydig og åpent hadde 
erklært sig for messias. Rimeligvis har uttrykket «menneske-- 
sønnen» først i tiden mellem Jesu optreden og den jødiske 
stats undergang fått betydningen av en utvetydig messiansk. 
titel, mens det på Jesu tid ennu var mulig å forbinde sin per- 
son med «menneskesønnen» på en slik måte, at man kunde 
gjelde for en profet, en herold for det, som skulde komme. 
Jesus stod jo i et eiendommelig forhold til de jødiske mes- 
siasforventninger. På den ene side måtte han anse sin misjon 
som den sanne åndelige opfyllelse av disse forventninger, på 
den annen side kunde han ikke billige dem i deres nasjonalistisk- 
materialistiske form. Nettop heri må man vel søke grunnen 
til valget av ordet «menneskesønnen» til å betegne hans misjon: 
det kunde virke som et korrektiv på disse forventninger og gi 
dem et ekte åndelig innhold. Så meget større grunn blir der 
til å spørre, hvori dette åndelige innhold kan bestå. Vi har all 

grunn til å anta, at Jesus — selv når han gjør bruk av uttrykk, 


som har en viss historie bak sig — ikke innskrenker sig til 
den betydning, som uttrykket ved denne historie har fått, men 
tillike forbinder det med en dypere og høiere idé. Det er blitt 
fremholdt som det karakteristiske for Jesu uttrykksmåte, at 
den er gåtefull, fordi den så umiddelbart vekker følelsen av, 
at der ligger meget mere under enn det, som viser sig på over- 
flaten. Man vilde jo også frakjenne Jesus all åndelig skapende 
evne og redusere ham til en åndelig landeveistraver, hvis man 


« skulde tro, at han ikke formådde å legge noget annet og mere 


i et avgjørende uttrykk enn det stempel, det allerede hadde 
fått. Og man må vel kunne gå ut fra, at en personlighet av 


Jesu dimensjoner har valgt dette uttrykk ikke bare på grunn 


av dets tidligere historie, men også på grunn av dets frem- 


tidige utviklingsmuligheter. 


Søker vi hos apostlene efter det uttrykk, som kommer nær- 
mest op til «menneskesønnen», så finner vi det hos Paulus, 
når han taler om «det annet menneske», «det nye menneske» 
eller «den annen Adam». Det første menneske er det naturlige, 
det annet menneske er det åndelige, det første menneske av 
jorden, det annet menneske av himlen. Man vilde sikkert her 


meget godt istedetfor det paulinske uttrykk «det annet men- 


neske» eller «den annen Adam» kunne sette Jesu uttrykk «men- 
neskesønnen». Ja, man skulde egentlig kunne vente, at Paulus 
her vilde ha henvist til Jesu uttrykk «menneskesønnen» for å 
støtte sin lære om Kristus som «den annen Adam». Det gjør 
han ikke. I det hele tatt synes Paulus ikke å ha hatt noget 
nøie kjennskap til Jesu uttrykksmåte. Men det hindrer jo ikke, 
at han i høi grad kan ha vært gjennemtrengt av Jesu ånd og 
derfor navnlig på dette punkt kan ha grepet den riktige tanke. 
Heller ikke de andre apostler, som. så ofte hadde hørt Jesus, 
henviser jo særlig til «menneskesønnen», hvad man jo dog 
skulde ha ventet, særlig hvis der i dette uttrykk hadde ligget 
en utvetydig selvbetegnelse som messias. Man kan ganske 
visst tvile på, at Jesus vilde ha utlagt ideen om den annen eller 
nye Adam ganske som Paulus. Men der kan, så vidt jeg kan 
skjønne, ikke være tvil om, at ideen i vesentlige trekk har vært 
den samme hos Jesus som hos Paulus. Jesus har villet betegne 
sig som Adams sønn, 0g dersom han i det gamle testamente 

har hatt noget særlig tilknytningspunkt for denne betegnelse, 
må det vel nærmest ha vært det bekjente sted i beretningen om 
syndefallet: «Men kvinnens sed skal knuse slangens hode», det 
såkalte «urevangelium». Heri ligger jo kun uttrykt, at selv 
om den første Adam ligger under for synden og det onde, så 
skal der dog blandt hans efterkommere opstå et nytt menne- 
ske, som vinner seir, hvor Adam tapte. Også i mytiske reli- 
gioner finner vi forestillinger om, at sønnen opretter det neder- 
lag, faren har lidt. Osiris f. eks. ligger under i kampen mot 
Set, drepes og sønderrives, men hans sønn Horus beseirer Set. 
Den greske gud Dionysos ligger under i kampen med titanerne, 
som sønderriver ham; men han gjenfødes i en ny og høiere 
skikkelse, som i de orfiske mysterier fremstilles slik, at han 
vinner seir for dem, som forbinder sig med ham. 

Men hvorledes det nu enn forholder sig med dette, så må 
det ialfall være klart, at Jesus ved et uttrykk som «menneske- 
sønnen» forbinder sig ikke bare med den oprindelige, natur- 
lige menneskelighet, men tillike med en høiere, åndelig men- 
neskelighet, som må fremgå av den naturlige ved en åndelig 
fødsel. Det er en åndelig gjenfødt menneskelighet og menne- 
skehet Jesus sikter til, i nær sammenheng med det bekjente ord 
av den johanneiske Kristus: «Uten at et menneske blir født 
påny, kan det ikke inngå i Guds rike». Først ved en slik gjen- 
fødelse opnåes det rette barneskap eller sønneskap hos Gud, 
som jo nettop med henblikk herpå kalles «den himmelske Far». 
Den indre fødsel hvorved «sønnen» opstår i det naturlige men- 
neske, er altså en fødsel ved Gud og av Gud, den fremgår av 
Guds skapende virksomhet i menneskehjertet, men åpenbarer 
sig tillike i en moralsk-åndelig vekst og utfoldelse, hvorved 
menneskets guddommelige urbillede, dets bestemmelse virke- 
liggjøres såvel i den enkelte som i menneskeheten som helhet. 

Stiller vi overfor hinannen de to greske uttrykk som over- 
settes med «den himmelske Far» og «menneskesønnen», så fin- 
ner vi en fullkommen paralellisme mellem dem. Til «Faren i 
himlen» svarer nøie «sønnen i mennesket» — eller i menneske» 
heten —, og heri kan man vel se et uttrykk for, at likesom 
Faren har sitt tilværelseselement i himlen, således har «Søn- 
nen» sitt tilværelseselement i mennesket eller menneskeheten. 
Menneskeheten blir jo fra dette synspunkt et morskjød, hvorav 

sønnemennesket fødes derved, at menneskelighetens urbillede 
eller ideal ved guddommelig skapervirksomhet i menneskehjer- 


tet virkeliggjøres individuelt såvel som kollektivt. Og den pro- 


cess, hvorved dette skjer, blir naturligvis historien, den enkel- 
tes og menneskehetens. Hensikten og meningen med historien 
ligger i menneskenes gjenfødelse til Guds sønner eller barn: fød- 
slen er til for gjenfødelsens skyld. Uttrykket «menneskesøn- 
nen» henger altså efter dette nøie sammen med uttrykket «Guds 
rike» eller «Himmerikes rike», og i samme grad som man til- 
legger «Guds rike», en åndelig betydning, må man også legge 
en åndelig betydning i uttrykket «menneskesønnen», som jo 
særlig henviser til de dynamiske processer, hvorved «Guds rike» 
blir til. 

Dersom nu dette er riktig, blir det forståelig, at Jesus kunde 
tale om «menneskesønnen» både i første og tredje person. Ti 
ganske visst anvender han uttrykket om sig selv og sin misjon, 
men dog ikke i en slik betydning, at han derved utelukker alle 
andre mennesker fra delaktighet i det. «Menneskesønnen» er 
så langt fra et uttrykk, hvorved Jesus avsondrer sig fra alle 
andre mennesker, at han tvertimot nettop ved dette uttrykk be- 
toner sin enhet med hele menneskeheten eller rettere med de 
åndsprocesser, hvorved den kan nå sin guddommelige bestem- 
melse. Når han derfor taler om «menneskesønnens komme» og 
den dermed forbundne dom, taler han ikke om sig selv person- 
lig og sin personlige gjenkomst. Han sier ikke: «Jeg skal 
komme igjen; alle mennesker og folkeslag skal stilles frem for 
mig og min domstol.» Men han taler om. menneskesønnen i 
tredje person som den der skal komme og dømme, åpenbart 
fordi han her ser sig selv sammen med alle andre gjenfødte 
mennesker, som representerer menneskehetens idé og dermed 
nødvendigvis også det dømmende prinsipp. Ti den målestokk, 
hvorefter menneskene dømmes, må jo ligge i menneskets idé 
og dermed tillike reelt i den gjenfødte menneskehet, hvori denne 
idé virkeliggjøres. Foruten den personlige betydning synes 
derfor «menneskesønnen» å ha både en kollektiv og en ideel 
betydning. 

Herav følger dog ingenlunde, at Jesus ikke har tillagt sig 
selv og sin misjon en enestående betydning for virkeliggjørel- 
sen av menneskets og menneskehetens idé. Han har åpenbart 

følt sig selv som menneskehetens midtpunkt og sin misjon som 
den centrale i menneskehetens historie, men har nettop ut fra 
denne følelse som ingen annen gjort sig til et med den hele men- 
neskehet. Ligger der da en anmasselse deri, at han gjør sig til 
menneskehetens og historiens midtpunkt? Hele Jesu person- 
lighet, liv og død viser oss, at det ikke er skjedd ut fra noget 
anmassende sinnelag. Om en karakter hadde betingelsene for 
å dømme saklig-objektivt i et slikt spørsmål, måtte det vel 
være hans. Men også vi må stille oss saklig til det spørsmål, 
om et peronlig midtpunkt er nødvendig for menneskehetens re- 
ligiøse gjenfødelse og enhet. Jeg kan her bare forsøke å illu- 
strere denne nødvendighet ved et billede, som naturligvis ikke 
er ment som noget bevis. Vårt solsystem har jo ifølge natur- 
videnskapen fra først av ikke vært et differentiert, ordnet sy- 
stem, men en udifferentiert kaotisk urtåke, innenfor hvilken de 
forskjellige kloder har dannet sig. Men betingelsen for, at 
disse kunde bli et ordnet system og ikke et kaos var, at sol- 
kreftene efterhånden samlet sig i et centralt brennpunkt for 
det hele system. Kun med solen som brennpunkt kunde der 
bli enhet i differentiasjonen. 

Man kan godt sammenligne menneskeheten med en slik ur- 
tåke, som ved differentiasjon skal bli en åndelig enhet, — et 
mål, som naturligvis langtfra er nådd. Men betingelsen for, 
at en slik åndelig enhet kan fremgå av differentiasjonen er dog, 
at der danner sig et åndelig midtpunkt. I Jesus Kristus har 
menneskehetens religiøse åndskraft samlet sig som i et brenn- 
punkt, og han er fremgått av menneskehetens urtåke på på lig- 
nende måte som solen av planetsystemets urtåke ved konsen- 
trasjon av de i urtåken boende krefter. | 

Men et slikt midtpunkt kunde dog Jesus kun bli ved en gjen- 
fødelse, hvorved han blev «Guds sønn» og i denne egenskap 
kunde åpenbare Gud. Jesus danner ingen undtagelse fra den 
regel, at mennesket må gjenfødes for å bli ett med Gud, og 
beretningen om hans dåp peker jo tydelig på oplevelser av den 
art. Der er dog den forskjell, at Jesu gjenfødelse førte til en 
enhet med Faderen, som vi ikke finner hos nogen annen. Der- 
for kunde han også åpenbare ham som ingen annen. Det er 
utslag av en ensidig rasjonalisme å søke Guds åpenbaring i 
ytre undere eller i ferdig formulerte setninger. Åndelig kan 

«Gud kun åpenbare sig i en personlighet, d. v. s. i innbegrepet 


av denne personlighets vesen og virken. Åpenbaringen ligger 


"direkte i det, som denne personlighet i sig selv er, og indirekte 


i hans ord eller handlinger. Naturen kan jo ikke åpenbare 
Guds åndelige vesen. Ti dette vesen er kjærlighet, og kjærlig- 
het finnes ikke i naturen. Kjærlighet er kun mulig mellem per- 
sonligheter, som nettop i kraft av sin personlighetsbevissthet 
hever sig over det blotte naturliv, og den forutsetter i sin full- 
komne form fullkomne personligheter. Naturen kan kun indi- 
rekte og symbolsk avspeile det åndelig-evige. Det, som sjelelig 
forbinder oss med naturen er jo naturfølelsen, men en natur- 


følelse, som i sin dunkle malstrøm opsluker individene som ha- 


vet regndråpene, slik at den personlige forskjell mellem dem 
tilintetgjøres, den utsletter også selve kjærligheten. Person- 


- ligheten er derfor Guds menneskelig-åndelige åpenbaringsform, 


og i en verden av personligheter må det åndelige brennpunkt . 
selv bli en personlighet. Ikke så å forstå, at Gud ikke skulde 


ha åpenbaret sig i andre personligheter. Gult, blått eller rødt 
lys er også lys, men ikke solens hvite lys, hvori alle farver går 


op som i en høiere enhet. 
Dette bringer oss i berøring med problemet om Jesu gud- 


dom, som jeg naturligvis ikke her kan behandle utførlig. Jeg 


vil kun si, at den gammelortodokse opfatning av Guds og men- 


 neskets forening i Jesus Kristus — den måte, hvorpå det gud- 
-— dommelige og menneskelige er forbundet i ham — visselig ikke 
- kan betraktes som en organisk utvikling av de tilløp til forstå- 
else, som finnes i det nye testamente. Jesus opfatter ikke sitt 
- forhold til Gud slik, at han er Gud selv, eller at han står på 
like fot med Gud. Men han opfatter dette forhold som enhet 


med Faderen. Og vil man gjøre sig en forestilling om denne 
enhet, så må man vel gå ut fra den åndelige enhet, som kan op- 


stå og bestå mellem flere personligheter derved, at de gjensidig 


kan leve sig inn i og forstå hinannen uten derfor å miste sin 
selvstendighet, — en enhet, i kraft av hvilken man om hver en- 


- kelt av disse personligheter kan si, at den har de andre i sig 
— uten derfor i minste måte å opgi sig selv. Det er jo kjærlig- 


- idet: dn, hekle SG 


. 'hetens store paradoks, at den gjør det mulig for flere å leve i 
og for hverandre på en slik måte, at de nettop derved finner 
sig selv og realiserer sitt personlige liv. Og jo høiere vi stiger 


— Kirke og kultur. XXXVI. 23 

i ånd, dessto mere omfattende og inngående vil denne gjensi- 
dige åndelige gjennemtrengning bli. 

I Johannesevangeliet stiller Jesus sin egen enhet med Fade- 
ren i samme kategori som de troende disiples enhet med ham. 
(«Jeg i min Fader, I i mig og jeg i Eder»). Videre fremgår 
det av Jesu uttalelser i evangeliene, at han opfatter sin enhet 
med Faderen som moralsk, ikke fysisk begrunnet. Han blev ett 
med Faderen ved å gjøre hans vilje. Derfor kom hans liv aldri 
inn i noget skjevt spor, og han kom aldri i et falskt forhold til 
Gud eller omgivelsene. Og nettop fordi hans enhet med Fade- 
ren er moralsk begrunnet, realiseres den også gradvis i hans 
moralske livsutvikling. Den blir m. a. o. stadig fullkomnere, 
inntil den kulminerer i den store sluttakt: død og opstandelse. 
Det vesentlige i troen på hans opstandelse ligger jo i overbevis- 
ningen om, at døden for ham. blev gjennemgang til en fullkom- 
men enhet med Faderen, og å tro på den opstandne Kristus 
er å tro, ikke bare at han lever efter sin død, men tillike at hans 
liv efter døden er knyttet til og fylt av Faderen på en slik 
måte, at han for alle andre mennesker kan bli sannheten, veien 
og livet, d. v. s. forløser og frelser. Dette er ganske visst å 
tro på noget transcendent og metafysisk, noget som overstiger 
det dennesidige, jordiske menneskeliv og dets grenser. Men en 
tro av den art inneholdes jo i all religion. Derfor er det også 
så almindelig religionspsykologisk å definere religion som tro 
på en «oververden». Religion eksisterer kun for den, som vo- 
ver spranget fra det sanselige til det oversanselige, fra det jordi- 
ske til det transcendente, og troen på en hinsidig Kristus er jo 
igrunnen kun troen på en hinsidig fullendelse av det, som er på- 
begynt hernede, hvorved alle slekter fortidens, samtidens og 
fremtidens — innlemmes i den samme åndelige enhet med Fade- 
ren. 

Man må — jo mere man beskjeftiger sig med Jesus — inn- 
rømme, at han inntar en enestående plass i historien. Skulde 
vi gi ham et efternavn, føler vi det absurde i å kalle ham Jo- 
sefsen, Davidsen eller Israelsen. Vi kan heller ikke med rette 
kalle ham enten østens sønn eller vestens sønn. Vi blir stående 
ved «menneskesønnen», idet vi betrakter ham, som om hele 
menneskeslekten var hans mor og Gud hans far. Ti han repre- 
senterer som ingen annen menneskeslektens åndelig-religiøse 

enhet ikke bare som symbol, men også som ånd og kraft, og 
religiøs enhet er et ideal, som har dype røtter i det religiøse 
menneskesinn. Vi føler det umulige i å gjøre hele jordkloden 
til en eneste sammenhengende stat. En verdensstat er visselig 
en utopi. Men også kulturen er altfor differentiert og forskjel- 
ligartet til å bli en ensartet verdenskultur, fordi de kulturelle 
åndsverdier så nøie henger sammen med raseeiendommelighe- 
ter, folkelynne og menneskelig egenart i det hele. Man vil nok 
kunne tale om en verdenscivilisasjon, forsåvidt uttrykket civi- 
lisasjon begrenses til det teknisk-mekaniske livsapparat. Men 
kulturen har — særlig som kunst — dype røtter i folkesjelen 
og dens egenart. Men religiøs enhet derimot er noget annet, 
fordi menneskeheten overfor Gud må stå som en enhet. Selv om 
denne enhet i sin berøring med kulturlivet differentierer sig 
efter de forskjellige åndstyper, skulde dog det religiøse liv ha 
sin kraft og sitt vesen i den samme enhet med Gud. Derfor 
kan de kristne — tross all strid og splittelse — ikke opgi troen 
på « en hellig almindelig kirke». 

Men det er innlysende, at veien til en slik enhet går gjennem 
åndelig gjenfødelse individuelt såvel som kollektivt, en forny- 
else, som stadig må gjenta sig, når der istedenfor levende vekst 
trer egoistisk forbening og avsondring. Av menneskenes natur- 
givne enhet — stamme-, nasjonal-raceenhet—kan en almenmen- 
neskelig religiøs enhet ikke vokse frem. Stamme, folk, race må 
vi se på som en biologisk jordbunn, hvorav personlighetene vok- 
ser frem, og jo mere selvstendige og individuelle disse blir, 
dessto mere faretruende blir det kaos, som opstår av de mot- 
stridende egoistiske interesser, når disse ikke bare stiller per- 
son mot person, men klasse mot klasse og folk mot folk. Et 


slikt kaos kan kun forvandles til en åndelig enhet ved en fødsel 
fra oven, ikke fra neden, en fødsel, hvorved menneskesønnen 


finner plass i hjertene på en slik måte, at man i enhet med ham 
også finner sitt sanne jeg. 

Man har avledet ordet synd av samme rot som ordet sondre, 
avsondre. Synd skulde efter dette være det, som isolerer men- 


—— neskene og skiller dem fra hverandre. Den filologiske riktighet 
herav kan jeg ikke garantere. Men saklig rammer denne op- 


fatning ganske visst en vesentlig om ikke den vesentligste side 


i av synden, selv om den ikke gir nogen forklaring av den. Den 

jødiske Talmud taler om Adam som et kosmisk menneske, 
en kosmisk enhet, en art himmelsk fortidsprojeksjon av men- 
neskehetens samhørighet. Adams fall må da bestå i en opstyk- 
ning, hvorved millioner av adskilte innbyrdes stridende menne- 
sker opstår. Den naturlige Adam. sønderrives i mange styk- 
ker og deler, likesom Osiris sønderrives av Set, Dionysos av 
titanerne, og den nye åndelige Adam kan derfor kun opstå ved 
reintegrasjon, en gjenfødelse fra oven til en åndelig enhet iste- 
denfor den naturlige. Mon ikke de fleste av oss har følt det 
som en forferdende gåte, at menneskeheten er opstykket i millio- 
ner av enkeltsjele, som innkapsler sig i sig selv og sin egoisme? 
Hvorfor er ikke alle mennesker gjennemtrengt av en fellesånd, 
som bringer alles hjerter til å slå i takt med hverandre? Vi 
føler den store tragedie i det menneskelige kaos, det gjensidig 
fortærende hat, som har satt inn og aldri synes å ville slutte. 
Man kunde fristes til å sette dette synspunkt på spissen og si: 
Synden kom inn i verden ikke med det første, men med det 
annet menneske og bruddet meilem de to. 

Og dog har det kaos, hvori denne opstykning utmunder sin 
dype mening. Intet er så galt, at det ikke blir godt for noget, 
heter det jo. I dette kaos selvstendiggjøres nemlig de enkelte 
personligheter, og når disse selvstendiggjorte personligheter 
gjenfødes, kan der av kaos fremgå et kosmos, en virkelig ånde- 
lig enhet. Ingen kan i dypet av sin sjel føle sig tilfreds i sin 
egoisme. Derfor føler alle en stor og dyp kjærlighet som en 
forløsende kraft. Og spør vi, hvorfra den forløser oss, må vi 
svare: fra egoistisk forbening. Men der er mange slags kjær- 
lighet, og ikke all kjærlighet formår å skape en virkelig ånde- 
lig enhet. En kjærlighet, som ikke virker forvandlende og gjen- 
fødende på personligheten, en kjærlighet, som tillater oss å 
forbli, som vi var, en kjærlighet, som ikke er i pakt med Guds 
evige gjenfødelseskraft, fører dog tilslutt inn i blindgater. For- 
løsning ligger bare i en kjærlighet, som ikke bare kaller oss ut 
over oss selv, men også op over oss selv. Derfor knytter Jesus 
kjærligheten til næsten så nøie sammen med kjærligheten til 
Gud. «Elsk Gud av ditt ganske hjerte og din næste som dig 
selv!» Og i alle religioner likefra den mest primitive finner 
vi en levende følelse av dette, som bl. a. viser sig deri, at reli- 
giøse kjærlighetsmåltider, som skal knytte menneskene sam- 


di 

men i fellesskap, tillike forutsettes å knytte dem sammen med 
et guddommelig forbillede, en kultheros som de optar i sig. 
Fellesskapet innbyrdes kan kun styrkes derved, at det tillike 
blir fellesskap med en guddom. 

Der er et ord, som bedre enn noget annet uttrykker den 
enhet mellem menneskene, som på denne måte kommer istand. 
Det er ordet solidaritet. Vi har gjennemlevet en individualis- 
tisk tid og vært så optatt av vårt eget isolerte jeg, at vi bare 
har en høist uklar forståelse av, hvad solidaritet vil si, og hvor- 
ledes den kan bli til virkelighet. Men solidaritetsidealet tren- 
ger sig stadig mere inn på oss. Vi taler om verdenssamkvem, 
verdensøkonomi og verdenspolitikk. Hvad betyr det annet, enn 
at de sondrede, sønderrevne deler av menneskeheten rykker 
hinannen stadig nærmere, at de tekniske forbindelsestråder 
knyttes stadig tettere, og hvis denne ytre sammenknytning av 
menneskeheten ikke ledsages av et tilsvarende fremskritt i ånde- 
lig forståelse og enhet, vil jo resultatet bare bli tiltagende frik- 
sjon, kamp og krig både med fysiske og åndelige våben. Hvad 
er solidaritet? Vi hører meget om klassesolidaritet, men min- 
dre om samfundssolidaritet og om almenmenneskelig åndelig og 
religiøs solidaritet. Den solidariske enhet er ikke en masse- 
enhet, som drukner saklighet, personlighet og ansvar i fanatis- 
mens hypnose, men en differentiert ordnet enhet, som respekte- 
rer den enkelte personlighet, den enkelte stand, det enkelte 
folk, hver på sin plass. Dog må alle disse sociale enheter være 
gjennemtrengt av en ånd, som aldri tillater dem å betrakte sig 
selv bare som en isolert enhet, men alltid krever, at de tillike 
skal føle sig medansvarlige for og meddelaktige med de andre 
innenfor en større, mere omfattende enhet. Således vil med- 
ansvar og meddelaktighet knytte de enkelte personer sammen 
innenfor samme stand, de enkelte stender innenfor samme folk, 
de enkelte folk innen samme kulturkrets, og de enkelte kultur- 
kretser innenfor hele menneskeheten, inntil denne står for Guds 
åsyn som en eneste sammenhengende solidarisk enhet. I denne 
ånd har navnlig Scheler utviklet solidaritetsbegrepet i sin etikk. 

Men denne solidaritet er ingen naturlov, hvis virkeliggjørelse 
vi kan iaktta som passive tilskuere. Dersom den ikke fødes i 


menneskenes hjerte og sinn vil den aldri bli til sann virkelig- 


het. Og hvor finner vi den åndelig gjennemført som hos Jesus 

Kristus? Hvem har dypere enn han følt ansvaret for alle med- 
menneskers synd og beredvilligere tatt dette almenmenneske- 
lige ansvar på sig, samtidig som han også følte sig så meddel- . 
aktig i alt godt blandt menneskene, at han kunde si: «Alt hvad 
I har gjort mot disse mine minste små, det har I gjort mot 
mig!» Det er den fullkomne solidaritetsfølelses sprog, og den 
som føler slik og handler derefter, slik som han har gjort det, 
kan isannhet kalles menneskesønn. Tenker vi så på ham i de 
øieblikke, da han stillet sig selv for Guds åsyn, kan vi da tro, 
at han bare tenkte på sig selv, at han betraktet sig selv isolert 
fra den øvrige menneskehet? Må vi ikke tvertimot tro, at alle 
hans bønner var helt lutret i solidaritetsbevissthetens skjær- 
sild. '«Ikke min, men din vilje!» Her ser vi, hvad en fullkom- 
men solidaritetsfølelse i hjerte og sinn vil si. Hvor meget har 
hans efterfølgere optatt i sig av denne solidaritetsfølelse? Hvor 
dyp og omfattende er den hos oss? Er det ikke ofte så, at 
den stanser ved sektens eller kirkens grenser? Er våre bønner 
lutret i solidaritetsfølelsens skjærsild, eller tenker vi overfor 
Gud mest på å få vårt på det tørre? I såfall blir der jo lite av 
den gjenfødelse som skal til for at Kristus skal vinne skikkelse 
i det enkelte menneskehjerte og i samfundslivet. Kan man i 
det hele tatt stå alene for Gud? Vil ikke Gud se og dømme en- 
hver i forhold til og sammenheng med de andre? Måskje vil 
man fra solidaritetsprinsippets synspunkt best forstå Kristi 
gjerning og betydning. Ti er vi i kraft av denne solidaritet med- 
ansvarlige for og meddelaktige med hverandre, så er vi også 
meddelaktige i Kristi liv, gjerning og enhet med Faderen, så 
sant vi optar hans ånd i oss og lar den omskape oss til virkelige 
medlemmer av «Guds rike». 
Men, vil man si, fører ikke en slik solidarisk syntese av men- 
neskene til prisgivelse av personligheten og dens verdier til en 
åndelig drepende selvutslettelse og selvforkvakling? En slik 
opfatning vilde være ganske feilaktig. Vi bør erindre, at et- 
hvert jeg, enhver personlighet er en gåte, ikke bare for andre, 
men også for vedkommendes egen selvbevissthet. Denne gåte 
løser man ikke ved spekulasjoner eller overdrevne selvanalyser 
men kun ved selvhengivelse. Det paradokse ved ethvert jeg er, 
at man kun vinner det ved å hengi det, og at man mister det 
ved engstelig å klamre sig fast til det. Man sier: J eg vil være 

mig selv, jeg vil gå min egen vei, jeg vil fastholde min individua- 
ku litet. Javel. Men når man sier dette, bør man samtidig alvorlig 
prøve sig selv, om dette ikke bare er uttrykk for en engstelig 
avvisning av et høiere jeg, en renere kraft, en edlere og større 
selvhengivelse — et uttrykk for, for at man lukker sig inne i 
i et skall og stikker piggene frem istedenfor å stå i en fri, åpen 
i vekselvirkning med åndslivet, slik at det blir mulig å komme 
til et stadig høiere, renere edlere personlig liv. Det sterke men- 
: neske er aldri redd for å miste sitt jeg eller sitt mål. Han vet, 
Er at han kun vil nå det ved å følge den høiere, edlere kraft og 
dens kall, og mon der kan tenkes nogen høiere og edlere kraft 
4 enn Guds kraft i menneskesønnen? Det gale ligger ikke deri, at 
å man vil være sig selv, men deri, at man klamrer sig fast til et 
jeg, som ikke er ens sanne jeg og derved avsondrer sig fra de 
dypere gjenfødende livskilder. Deri ligger sjelens nød. Løs- 
G ningen av jegets gåte ligger i Kristi ord: «Den som vinner sitt 
liv, han vil miste det. Men den, som taper sitt liv for min — 
 (menneskesønnens) — skyld, han skal vinne det.» 


Richard Eriksen. 


ET 10-ÅRS-SNITT 
GJENNEM STUDENTERFORBUNDETS TILVÆRELSE 


Tale ved semesterfesten våren 1929 av cand. theol. JoHANNES KNUTZEN. 


Ved semesteravslutningen i Norske 
Studenters Kristelige Forbund er det. 
tradisjon at de som forlater studiene 
og byen utveksler hilsener med «for- 
bundet». Siste semesters hilsen blev 
frembragt av cand. theol. Johannes 
Knutzen, som uttalte: 


Ti års stadige kontakt med Studenterforbundet, først noen 
år som gymnasiast og siden som student berettiger mig til idag 
å bringe «Forbundet» en takk. 

Tiden like før utreisen som embedsmann gir alltid anledning: 
til retrospeksjon. Den som gjennem grunnleggende ungdoms- 
år har gått ut og inn ad Universitetsgaten 20, slått av en prat 
med de skiftende års sekretærer; ordnet med fester; deltatt 
med talens iver eller i lyttende taushet i debattene; hørt klare 
og inntrengende bibelutlegninger; oplevet store aftener med 
en kineser, en sydafrikaner og folk fra næsten alle europeiske 
land som foredragsholdere; stått på ski i Odnesbakkene og 
flere ganger en uke igjennem har sett hvordan brennende gut- 
tealvor og «olympisk latter har forenet sig — og den som i 
høisommerens naturfylde har vært tilstede ved sommerstev- 
nene — hamn har grunn til å være takknemlig, men også grunn 
til å dele denne glede med alle! 

Takknemligheten gjelder det sterke kristelige liv og den 
rike, befruktende stilling til alt høit menneskelig liv — det. 
vi med ett ord kaller kulturen. 

Den gymnasiast og student som vil eie kristendom og kul- 
tur i sambånd han vil alltid finne denne forening i Studenter- 
forbundet. 

Norske prester og andre nordmenn med lyttende øre for 
ungdommen og en brennende ild for sin tro har ofte stått her 

i salen i de siste ti år. Kloke, dype tidsforskere har i en time- 
kort audiens-stund formådd å gi essenser av års refleksjoner 
på sine ensomme studierum. Socialt våkne har i mange år 
kunnet møte østkantlivet og alle ønskelige kontraster ute i sett- 
lementet. Sangens dyrkere har oplevet i disse år å stå på et 
konsertpodium og istemme de enkle, storslagne vespersvar fra 
kirkens gallerier. — Under sommerstevnenes altergang og i 
de underlig stille sekunder omkring flaggstangen har hellige 
øieblikk satt uutslettelige merker. 

Fra alle verdens kanter, fra alle verdensbevegelsens centra, 
har der kommet folk i disse år. Svensker med den stilige ro, 
den høie akademikerstandard og den levende sociale sans. 
Dansker med den spillende fantasi, den fengslende humor — 
den merkelige evne til å gjøre kristendommen «morsom». En- 
gelskmenn fra alle slags hjelpeforetagender;, magre av slit og 
liten nattesøvn; kvekere med ildhug for sin sak. En kveker- 
gudstjeneste er endog holdt her i dette hus! En sydafrikaner 
med hele sitt sinn levende i rasemotsetningsproblemet. En 
sjelden kineser med en høitstående, eksempelgod kvinne ved 
sin side — Europa belært av det kristne Kina. Så rikt har 
det internasjonale element vært, at den som ikke har sett 
noe av verden dog kan ha oplevet den om han vilde. 

Et par ganger har hele hovedstaden merket Forbundets 
virke. Studenterluene viste sig i dørene både hos skibsredere 
og i leiligheter på ett værelse. Nansenhjelpen og en annen 
filantropisk foranstaltning viste, at en sådan offerdag kan 
gripe alle. Man oplevet at menneskeheten hjalp «en bror i 
nød» — en kristen forening stod bak. 

Ti års inntrykk, ti års gaver fordi man kom innenfor en 
hellig cirkel. Kristi ord har bodd her, på campen og i bibel- 
kretser leiret på grønsværene på stevnene. Herrens herlighet 
og dragende høihet har skinnet, «mens korset stod skjult mel- 
lem løv i det fjerne.» Men mange er de som er kommet kor- 
set nær, — mindre herlig er ikke Herren blitt ved det. Urolige 
hjerter har ofte funnet en god veiviser i en fast og myndig 
personlighet, som selv var et vidnesbyrd om Kristi nyskaper- 
makt. De kan ikke lett telles som er kommet inn i kirkens 
mangeartede arbeide — både med prestekraver om halsen og 

som ukjente menige i den almindelige stridende kirke. Noen 
har sett markene hvite til høsten; Kinas buddhister og Afrikas 
gassere har kalt dem. 

Ut fra det daglige menneskeliv river Forbundet ikke. Den 
kristne idealismes tro på det godes alltid høinende makt har 
vært hevdet. Den britisk-amerikanske tro på muligheten av 
å gjennemtrenge menneskelivet med kristen ånd. Ikke for in- 
tet er verdens studenterbevegelse skapt ut av dette syn. Feste- 
nes preg av lys ungdom. Gjennemlyst ungdomsglede i sangen. 
Campenes innfallsrike aviser med rungende guttelatter. 

Minnene er mange, hjernen er sprengfull, men hjertet er 
fullere. 

Én profil ser jeg bak alle disse erindringsbilleder: et grå- 
sprengt professorhode. Den mann er ikke ukjent for noen 
som har vært en litt stadigere gjest i studenterbevegelsen. Han 
har vært en utrettelig dørvokter og altmuligmann i dette Her- 
rens hus! 

Men over oss alle og over alt, takkens egentligste gjenstand, 
er Herren selv. Han er gjest for alle som er tilbedere i ånd 
og sannhet. 

28—4—1929. 

Johannes Knutzen. 


TO KIRKETANKER 


Av sogneprest ERLING TOBIASSEN. 


Av et foredrag i Teologisk forening. 


Dagens kirkelige situasjon er rik på tunge slagskygger, og 
| hendelsenes vei fører ikke sjelden dit hvor brødre bærer sverd 
mot brødre. Men man merker tillike et kirkelig vær over lan- 
det, så sterkt at selv her øst går ordet fra Oslo bispestol om 
en kirkelig renessanse. Det er visselig vanskelig å si at denne 
K nye situasjon bærer i sig en økning av kristentro, men vel rum- 
mer den for det religiøse liv en mere målbevisst samling om 
å kirkehuset. Allerede i en slik konstellasjon ligger et dyptgåen- 
å de problem for dagens kirke, men der gjemmes tillike en øket 
Er arbeidsmulighet. Kirkens arbeidsmuligheter er imidlertid i 
vesentlig grad tillike prestens. Disse muligheter svever ikke 
bare over hans prekestol, de utmyntes og innvinnes tillike ved 
hans arbeidsbord. Og her møter den kirkelige situasjon med 
krav på orientering, med kirketankens problem, med spørsmål 
1 om hvad der bærer oss, ikke bare som kristne, men som kirkens 
3 tjenere i den slekt vi er barn av. 
Man kan gi kirketanken studiekammerets reisning og den 
teologiske forsknings konturer. Men å innbygge den i sin dag- 
lige livsgjerning er ikke mindre vesentlig og ikke mindre van- 
 skelig. Ti vi møter mennesker i vårt arbeide med Jesu Kristi 
navn, men vi bærer tillike hilsen med oss fra fedrenes gamle 
hus, fra en hellig historie og en lang tradisjon i vårt folks liv. 
3 Disse to linjer løper sammen i vårt arbeid, og slik blir kirke- 
E tanken ikke bare et intellektuelt problem, men tillike et prak- 
tisk behov som følger oss langs vår vei. 
Men den prinsipielle motsetning som gir vårt trosliv dets innre 
| spenning, motsetningen mellem Rom og Wittenberg, den lever 
også her og kanskje sterkest nettop her. Vi lever og arbeider 
som prester i brytningen med kirketanken fra Rom. 
Friedrich Heiler har i sin studie av katolisismen karakteri- 
2 sert den som et complexio oppositorum. Primitiv folketro og 
 sublim mystikk, lovreligion og evangelisk åpenbaring, vulgært 

og hellig går sammen i dens vesen. Derfor er det med rett 
gjort gjeldende at katolisismens historie er religionshistorien en 
miniature. Et brudd med katolisismen som en slik uensartet 
størrelse måtte derfor bli prinsipielt som det reformatoriske 
blev det. Derfor er det heller ikke alltid enkelt å si hvad der 
er katolsk og hvad der ikke er det. Men på ett punkt er katolisis- 
men klar. Det er hvor det gjelder dens kirketanke. 

Kirken står for katolsk tankegang i fromhetens midtpunkt. 
Den er, som Augustin sier, troens objekt og subjekt. Som også 
Schleiermacher har gjort opmerksom på det: innen katolisismen 
er den enkeltes forhold til Kristus avhengig av hans forhold til 
kirken. Dette kommer klart til uttrykk i den gammelkatolske 
tankegang: extra ecclesiam nulla salus, og skarpt er dette syn 
gjort gjeldende f. eks. av Bonifacius VIII i Unam Sanctam: «å 
være den romerske yppersteprest underdanig er nødvendig til 
frelse». Dette syn på kirken som en nødvendig frelsesanstalt, 
som en gudgiven nødvendighet gir da trosbegrepet en tilsvaren- 
de valør. Er katolisismen autoritetens religion er dens tro ly- 
dighet. Og dette er ikke bare en dogmatisk erkjennelse. Ly- 
digheten blir med indre nødvendighet grunnelementet i troen. 
Den krever sitt sacrificium intellectus av tankens menn. Den 
forlanger i klok beregning sin fides implicita av den jevne bor- 
ger. Det spørres ikke lenger efter troens objekt. Trosviljen 
blir alt, og troen blir lydighet mot kirken. Og denne kirke dis- 
kuterer ikke. Den innlater sig ikke på kompromis. Kampen 
mot modernismen er i så henseende karakteristisk til belysning 
av den romerske kirketanke. Denne bevegelses menn har vært 
og ønsker å være kirkens menn, dens hengivne barn. De vil 
ved hjelp av moderne religionsvidenskap nettop forsvare kato- 
lisismen. De er reformasjonens argeste fiender. De henger 
ved kirken i kjærlighet, mystikken lever i deres fromhetsliv. 
Rom er for dem det store religiøse ideal. Men hvad svarer 
Rom? Modernismens beste menn blev lyst i bann, ekskommu- 
nisert og fordømt. I 1910 under Pius X fikk så bevegelsen det 
dødbringende slag: Alle kirkens prester blev avkrevet en ed 
hvori de erklærte at de anerkjente kirkens dom over denne be- 
vegelse. Og Rom nådde sitt mål. Kirketanken fikk en ny 
seier. Men den tragiske kamp som mangen en prest fikk gjen- 
nemlide før eden blev avlagt, en kamp som professor Heilers. 
bok gir et rikt innblikk i, den må iallefall føre oss i takknemlig- 

het til den klostercelle hvor kampen for evangeliets frigjørelse 
- blev gjennemstridd og ført frem til seier. 


Et opgjør med den katolske kirketanke må nødvendigvis bli 


et opgjør med katolisismen selv. Så nøie henger de begge sam- 


men. Men også en vurdering i saken kan være med å stake 
ut vei. 

Den selvbevissthet som bærer den romerske kirketanke, kan 
si sitt: extra ecclesiam nulla salus, og den kan brutalt slå mo- 
dernismen ned. Men er et menneske først fanget inn av denne 
kirketanke betyr den et tryghets- og hengivenhetsmoment av 
rikt verd. Det er denne hengivenhet som bærer Hugh Bensons 
apologi. Et par ord av hans bok gir belysningen: «Kirken er 
i reell forstand Kristus selv». «Det skrevne evangelium er be- 
retningen om et liv i fortiden. Kirken er det levende evange- 


-— lium og beretningen om et liv i nutiden». Man skal ut fra or- 


denes stemning ikke undres over katolikens nidkjærhet og var- 
me hengivenhet til sin kirke. Ordene om moderkirken, det er 
den elskendes ord til sin elskede. Vi kan diskutere kirken. Vi 
kan møte den med reformkrav. Den katolske prest kan bare 
ett, bøie sig for den og elske den. Lykkelige mann — i sammen- 


— ligning med oss overfor Norges kirke av idag! 


Sammen hermed møter den katolske kirketanke med visshe- 
ten om en urokket autoritet. Denne kirkelige autoritet bærer 
sin tjener på en ganske annen måte enn vi vet om. Kirkens 


vei er for ham alltid Guds vei. Han stanses ikke på sin vei av 


sektens hovmot eller legfolkets troseksaminasjon. Han er pre- 
sten, Guds tjener, ja han er Guds betvinger i transsubstantia- 
sjonens under. Hans kall er ett: cogite intrare! Og hans eget 
trosliv hviler i denne autoritet. Selv Augustin kan bruke ord 
som disse: «Jeg vilde ikke tro evangeliet hvis ikke den katolske 
kirkes autoritet overveldet mig». Det sterkest misjonerende 
drag innen katolisismen ligger idag i denne urokkede autoritet. 


Det er denne tidens barn lenges mot. Det er denne lengsel som 


idag skaper konvertiter. Det er i denne autoritet at Rom har 
sin styrke. 

Men mannen fra Wittenberg har brutt autoriteten ned for 
oss. Hovedinnvendingen mot hele den katolske kirketankes 
reisning ligger kanskje helst i det lille spørsmål: Er så det hele 
sant? Den som historisk følger veksten av kirketanken vil 


- snart se at det er menneskehender og mennesketanker som 

bygger den op, vil se at de to motsetninger, det hellige og viljen 
til makt; er grunnlinjene i pavedømmets vekst. Og vi kan føle 
til: Denne katolske kirketanke bærer i sig en skjebnesvanger 
fare, det religiøse livs stansning. Dr. Eivind Berggrav har gitt 
et rammende uttrykk for dette i sin studie over Sigrid Undsets 
religion: «Hennes bok er fylt av kirken, men hvor er Kristus. 
i kirken?» Den fare vil alltid være der, at kirken selv skygger 
for kirkens herre. Men der hvor det skjer, går vi med Luther 
med glede inn til det almindelige prestedømme: Prest er hver 
for Gud ... Endelig bør man være opmerksom på at jo mere 
kirketanken blir outrert, jo mere ligger faren for formvesen 
nær, slik at tillike den enkelte personlighet hemmes i sin ut- 
formning. Slik kan Rom glede sig over modernismens død, 
men dens seier er dyrt kjøpt. Der kirkens makt stenger døren, 
slår en samvittighet i nød revner i selve muren. 

Vårt troglivs art er barn av en slik samvittighetsnød. Refor- 
masjonen blev til i gleden over at der allikevel var utvei, en 
nytilegnelse av evangeliet og evangeliets frihet. Denne nytil- 
egnelse i sammenheng med det historiske, reaksjonen mot en 
villfarende kirke, har staket veien for evangelisk kristentro. 
Hovedskilnaden mellem katolsk og evangelisk fromhetsliv ligger 
vel i dette, at mot et system settes en personlig avgjørelse, mot 
alteret rettes ordet, mot kirken settes Kristus og evangeliet er ik- 
ke lenger noget ved siden av kirken, men evangeliet er alfa og 
omega. Men i denne motsetning ligger tillike vanskeligheten, 
spørsmålet: Gis det så nogen evangelisk kirketanke? 

I enkeltindividets reaksjon mot systemet, i fremhevelsen av 
ordet som det prinsipielle, i opgjøret med en kirke som var på 
villstig, er det på forhånd gitt muligheten av tanken på kirken 
alene som noget subsidiært. Denne mulighet har alltid hvilt 
over protestantismen, og ikke sjelden er den blitt utnyttet. 
Sekttypen har grepet til tanken om det almindelige prestedøm- 
me, og den individualistiske livsoplevelse har ikke sjelden rot- 
hugget forbindelsen med samfundet. Men hvad man enn mener 
om dette, luthersk er det ikke. 


Det gis nemlig en evangelisk luthersk kirketanke. La den 
mangle meget av klarhet og meget av autoritet. Luther kom 
iallefall ikke utenom den. Selv om Gudsordet for ham var det 
egentlige, selv om han nedbrøt den kirkelige autoritet, selv om 
han i sin dyptgående livsoplevelse er typus på den religiøse in- 

| dividualisme, da han videreformet sitt verk reiste han igjen 
; kirken op, og en kirketanke hviler i hans teologi. Den arbeider 
F bare på en motsatt linje av den katolske. 

I utformningen av sin kirketanke løfter Luther arven fra 
Paulus. Hans åndelige og ideale syn på menigheten som et uni- 
verselt samfund av Kristustroende er i det vesentlige blitt 
Luthers. Kirken som en rettslig institusjon med sakrament- 
magi og ytre autoritet kjenner han ikke. Den kritikk av ordet 
kirke som Luther gir, er karakteristisk for ham. Han klandrer 

| ordet for dets uklarhet — og den evangeliske kirketanke er i 
| mangt uklar og mangetydig. Når Luther istedet ønsker å tale 
å om Guds folk, så henter hans kirketanke sitt inrihold nettop der. 
Kirken er ingen organisasjon, men en trosgjenstand, og derfor 
en usynlig ting. Med ord fra Augustana heter det: «Kirken er 
Å de troendes samfund i hvilket evangeliet rett læres og sakra- 
 mentene rett forvaltes». Dette samfund hviler alene på evan- 
å geliets og Guds ånds makt. Det trer ikke frem for verden i 
å pavedømme og hierarki, men der hvor ordet forkynnes og sa- 
V kramentene brukes, der sees kirken, der er den. Fordi kirken 
i er et nådens kongedømme er alene ordet og sakramentet dens 


ytre kjennemerker. Helt naturlig er det så når teoriene blev 
konfrontert med livsvirkeligheten, at det blev satt skille mellem 
den synlige og den usynlige kirke, mellem de mange og de 
hellige. 

De kirkelige ordninger er så for Luther menneskelige ting. 
Nådens gyldighet er ikke hierarkisk betinget. Med polemisk 
sikte sies det ennog i Augustana at ordet og sakramentet er vir- 
 kekraftig selv om det meddeles ved onde. Men samtidig taler 
Luther om prestene som de der er rite vocatus og som de der 
alene skal forkynne Guds ord. Og presten skal ikke bare være 
profeten overfor ordet, men også forvalteren av den til menig- 
g heten overgivne arv. Det blir da dette igjen i den evangeliske 
— kirketanke, at der gis mellem de mennesker som møtes i tro på 
den levende Kristus et åndelig fellesskap som trer synlig i da-- 
gen der hvor de samles i tro om ord og sakrament. 

å g Men siden disse kirketanker historisk blev utformet, er me- 
å get vann runnet i hav. Og mangt er endret. Slektens innstil- 
— ling overfor kirken er idag en annen enn den gang. - Kirkens 
— lære er satt under debatt og går inn som avisstoff mellem børs- 
— meldinger og dagens fengende sensasjoner. Kirkehuset har 

fått ved sin side bedehus og sektlokaler, og presten kan på de 
fleste steder ikke regne med nogen annen autoritet enn person- 
lighetens. Og slik kan det jo ofte være smått stell med oss. 
Men navnet har vi igjen: Kirkens tjenere. En aktuell orien- 
tering omkring det navn kan så synes nødvendig ut fra dagens 
situasjon. 

Reiser man spørsmålet: Trenger vi prester? er der nok av 
de som svarer nei. Nogen vil ut fra motstand med «Arbeider- 
bladet» fortrinsvis se presten som den kostbare sjelesørger og 
hyrde for sjeler hvis virkelighet og verdi man ikke er sig be- 
visst. I troens verden kan en religiøs individualisme, som helst 
bor i sektens hus, se kirken som en vederstyggelighet og et com- 
positum mixtum av Gud og verden. Denne sekttypens negasjon 
overfor kirken er levende i våre menigheter. Næst dåpen blir 
utmeldelsen av kirken for dem den vesentligste bekjennelsesakt. 


Men ukirkeligheten lever også innenfor kirken. Den har hos 
menn som Ludvig Hope og Oscar Handeland skapt sig sin kirke- 
teologi, som vel ser i kirken den store folkeopdrager og en rik 
arbeidsmulighet til å nå de mange — og derfor blir de i den, 
men som forøvrig 1 kirken har med en borgerlig institusjon å 
gjøre, som skiller sig fra den egentlige kirke, d. v. s. Guds folk, 
og som derfor ønsker å flytte dåp og nadverd fra kirkehuset 
og inn i hjemmene. Noget prestelig embede blir det derfor ikke 
bruk for. Det er dette syn som lever i Kinaforbundet og vest- 
landsk indremisjon, et syn som forøvrig ikke lenger er så klart 
geografisk bestemt som før. Troen bor i bedehuset. Sedvanen 
i kirken. Og presten kan vel føre plogen, men legmannen er 
den egentlige såmann. Som prest er presten avsatt i disse 
kretser. Det synes i den forhåndenværende situasjon å være 
lite materiale til brobygning mellem dem og kirken. 

Trenger vi prester? Vi ikke bare trenger dem, de er nød- 
vendige, svarer høikirkeligheten. Det er en bevegelse som sy- 
nes å være i stigning og det er ikke vanskelig å se at i dens 
midte reiser den katolske kirketanke sig i mangt i ny skikkelse. 

En vesentlig tyngde ligger for høikirkeligheten i den synlige 
kirke. Den er Kristi organ i verden. Den er mater ecclesia. 
Dens tjenere har fullmakt fra oven, og fra slekt til slekt er 
denne fullmakt blitt overført ved den apostoliske suksesjon. 
Hermed henger det sammen at høikirkelighetens kirke i mangt 
blir en sakramentkirke med sterk samling om dåp og nadverd 

og med en rituell interesse som svarer til den tyngde som det 
 sakramentuelle har fått. 
Det er mangt i denne bevegelse som har et budskap til da- 
gens evangeliske kirke. Det er vår heder å være en ordets 
kirke. Men ordet bæres frem i menneskers avspeiling. Sakra- 
mentene virker i sig selv. De er ikke avhengige av noget, rum- 
mer alltid Guds nåde. Og vel trenger vi å vende tilbake dit, 
innarbeide i oss selv og andre at der er nådens midler. At vi 
også rituelt sett har behov for en fornyelse er megen smakløs- 
het og formløshet i våre kirker sørgelige vidner om. Det er 
- lett nok å tale om katoliserende tendenser, men vi bør legge oss 
| på sinne at det helliges drakt er med å øke helgen, at det gis i 
 folkesjelen en estetisk trang i retning av det hellige som vi ikke 
ustraffet kan forsømme. 
Men den som engang har fått sitt trosliv merket av Luther, 
kan vel vanskelig frigjøre sig for den følelse at høikirkelig- 
heten innebærer prinsipper som ikke lett lar sig forene med 
den reformatoriske livsoplevelse. Vår vei til Gud er en Kri- 
stusvei og ingen kirkevei. Denne troens Kristusvei kjenner 
ingen prerogativer. Presten og legmannen er den samme for 
Guds ansikt. Langs veien vil ordets forkynnelse alltid bety 
mere enn kirkens hevdelse. 
Men i brytningen mellem denne religiøse individualisme og 
- høikirkelighetens evangeliske katolisitet er der ennu plass for 
en kirkelig orientering som kan gi en prest frimodighet til å 
tjene i kirkens hus ved ord og sakrament. 
å Hvad vi skal og vil som prester er ett: tjene evangeliet om 
«Guds kjærlighet i Jesus Kristus. Alt annet er støv mot dette. 
E Dypest inne i denne tjeneste spørres det alene om troskap. Så 
er der videre i denne tjeneste ingen forskjell på en legmann og 
en prest. Vår arbeidsopgave er den samme, våre kraftkilder 
de samme. Og der er allikevel en forskjell! Det er delvis i 
denne forskjell vi kan se vår egen kallsgjernings nødvendighet 
og i ydmyghet vinne den selvbevissthet som en ung kirkens tje- 
* ner i denne tid trenger over sitt arbeid. 
; Der er en forskjell i forkynnelsen. Vi forkynner forskjellig 
fordi vi er forskjellig. Vårt studium har gitt os rikere syn på 
 typenes mangfoldighet, under historisk perspektiv har vi sett 
 veienes mangeartethet til Kristus, og ikke minst under våre 
- egne vanskeligheter har vi lært å ta vare på de små begynnelser. 
24 

Det er disse ting man fortrinsvis kan savne i legmannsforkyn- 
nelsen. Det behøver ikke å ha sammenheng med at livsoplevelsen 
hos oss er mindre absolutt enn hos ham, det henger heller ikke 
sammen med profetens trang til å løpe linjen ut mens presten 
tjener ved det stabile og faste — legmannsinnsatsen represente- 
rer jo i mangt det profetiske i vårt kirkeliv —, men det har sam- 
menheng med dette at vi, enten vi vil eller ikke, er merket av vår 
kirketanke. Kirken vil alle, og vi tjener denne altomfattende 
kirkelige vilje. Sekten arbeider innenfor snevrere grenser. Vi 
kaster noten i havet. Den driver stangfiske. Så kan den vel 
anklage kirken for dens vidde, portene som står åpne, nadverd- 
bordet som er for alle, men nettop i denne kirkens vidde blir 
«kirketanken en barmhjertighetstanke» som rektor Bjørkquist 
har gitt det ord. Kirken vil alt og alle, fra vugge til grav. In- 
tet er den fremmed, ingen er den uvedkommende. Under det. 
sikte har kirken lagt sine hender på oss og sendt oss ut. Her 
ligger noget av vår tjenestes nødvendighet. Og her stiger kir- 
ketanken frem for oss i slagordet om ecclesia militans. 

Men sammen med tanken på kirkens vidde går den historiske 
linje. Den hellige arv er lagt i hendene fra slekt til slekt. Og 
kirken har kåret sine tjenere til å verne om arven. Vi er dens 
tjener idag, selv om vårt verd alene blir leddets verd i den store 
sammenheng. De lange linjer ligger over oss og vårt arbeid. 
Vi er ikke fra igår og er ikke ferdig imorgen. Om oss selv kan 
det nok hete: 

Idag vi kom, imorgen alt 
er våre dager sammentalt ... 


men kirken, hvis budskap vi bringer, står, selv om kirkehusets 
tårn synker. Så kan man vel diskutere dette som kalles den 
norske kirke, bæreren av denne troens livssammenheng gjen- 
nem slektene, men evangeliet er der, sakramentene er der og 
Kristus er der, fordi troen er der. Ser man tillike historisk på. 
det, hvad denne folkekirke har betydd i vårt folks historie, og: 
stiller man fremtidens horoskop med tanke på hvilken kristelig 
arbeidsmulighet den rummer, så kan andre diskutere kirken, 
men vi vil arbeide i den og elske den. I dette arbeid og i denne 
elsk til folkets kirke vil vi merke at kirken bærer oss, at kirke- 
tanken tillike blir kirkekraft. 

Endelig skal vi erindre at så meget det enn er naturlig for 
oss å betone den personlige kristentro, så inderlig ønsket enn 

lever i oss efter å fremme levende tro og bygge menighet i 


- kirkehuset, så kan allikevel overfor dette kirken ikke bare væ- 


re noget sekundært i forhold til troen. Meget mere er det vel 
rett hvad professor Aulén sier, at kristendommen bare er til 
som kirke. Denne tanke er også Luthers: «Kirken er moderen 
som føder og fostrer hver kristen». Ti kirken er i sig selv en 
åndelig kontinuitet mellem dem som har Gud til far og Kristus 
til frelser, og vår tro makter ikke livet om den ikke stilles inn 
i denne sammenheng. Slik er alltid troen samfundsskapende, 


den ene går til de mange og de mange til den ene, og gjensidig 


lever vi i dette. Da går kristeligheten og kirkeligheten sam- 
men og vi går med frimodighet inn under kallet, som prester 
å være denne kontinuitets bærere. Da er kirken mater ecclesia 
også for oss. I dens hus har vi vårt hjem, 1 dens tjeneste vår 
rikdom. 

Slik blir kirketanken tillike en kamptanke. Den legger ikke 
bare den suverænitet og trygghet inn over en prests liv som er 
nødvendig for hans gjerning. Den reiser tillike opgaver. Byg- 
den ligger der. Landet ligger der. Noget stiger og annet syn- 
ker, ett skal leve, ett annet skal dø. Men evangeliet har frelse 
for alt. Denne altomfattende frelsesmulighet har kirken i sitt 
vern, og i kirkehuset trer den frem i ord og sakrament. Op- 
gaven som prest ligger da i å få tak i klokkestrengen og ringe 
evangeliets sang ut over menighet og folk. Det er vanskelig. 
Hver ny dag møter oss med ny vanskelighet. Men det er alli- 
kevel liv: «Hvor er jeg sæl, som kan med liv og med sjel, tjene 
så nådig en Herre.» 

På mitt arbeidsbord står en statuette av Ansgar. Korset er 
i hans belte. Skreppen er hengt over hans rygg. Vandrings- 
staven er i hans hånd og han har sitt hode løftet som den der 
speider i Guds lys. Men i sin sterke høire bærer han den vesle 
kirke med alter og tårn, — og dette vesle kunstverk sier daglig 
til mig: Bær alltid med dig söm prest korset og kirken. 

Av lektor dr. philos. HaraLD BEver. 


Francis Bull og Fredrik Paasche: Norsk Litte- 
raturhistorie, Bd. I og II. (Aschehoug & Co., Oslo.) 


For ti år siden skrev H. Eitrem i en oversikt over norsk 
litteraturforskning i halvhundre år (Historisk Tidsskrifts store 
bind: «Norsk historisk videnskap 1869—1919») følgende: 

«Siden Henrik Jægers tid er der ikke skrevet nogen sammen- 
fattende fremstilling av vår litteraturhistorie, altså ikke gjort 
noget forsøk på å utnytte i samlet oversyn resultatene av de 
siste 20—30 års flittige forskninger. Et verk svarende til 
Schiick-Warburgs «Ill. svensk litteraturhistoria» har vi således 
ikke. Det er en av de store opgaver som foreligger, men som 
vanskelig vil kunne løses før stoffet er gjennemarbeidet i høiere 
grad enn nu er tilfellet.» 

Få år efter blev der plutselig flomtid for de sammenfattende 
oversikter. Eisters to binds verk tok til å utkomme, et arbeide 
som blev fullført i imponerende fart, og samtidig begynte de 
første hefter av Bull og Paasches stort anlagte fremstilling å 
vise sig. Hvad var da skjedd? Var nu stoffet tilstrekkelig 
gjennemarbeidet? 

I nogen grad kan en svare bekreftende. En rekke «samlede 
verker» av våre klassikere var utkommet i fortrinlige viden- 
skapelige utgaver, eller begynt å utkomme, en del brevsamlin- 
ger publisert, flere dyktige spesialundersøkelser gjort — like 
fra grundige doktoravhandlinger og gullmedaljearbeider til ho- 
vedfagsopgaver ved embedseksamen. Et centrum hadde forsk- 
ningen fått i tidsskriftet «Edda». Men også beslektede viden- 
skaper støttet under. Historiegranskningen hadde levert nye 
synsmåter, og særlig var arkeologien, religionshistorien og fol- 
keminneforskningen kommet inn i en blomstringsperiode. Mag- 
nus Olsens navn kommer en ofte på tungen under lesningen av 
Paasches bind, og A. H. Winnses" bok om «Det norske selskap» 

melder sig stundom ved Bulls. Men hyppigst kommer en dog 


- til å tenke på de to forfatteres egne forarbeider, Paasches stu- 


dier over «kristendom og kvad», hans bøker om kong Sverre og 
Sturlungene, hans oversettelser av Lilja og Njålssaga, Bulls 
bøker om Holberg som historiker og «Fra Holberg til Nordahl 
Brun», likeså hans mange gode biografier i «Norsk Biografisk 
Leksikon». Ikke så å forstå at det store og grundige verk har 
preg av gjentagelser. Men en spør sig uvilkårlig ved det vel- 
dige opbud av lærdom: Hvorfra vet forfatterne nu alt dette? 

På den annen side kan en muligens si at verket kom noget 
tidlig. De to forskere har langtfra hatt tilstrekkelig grunnlag 
i sine egne og andres tidligere studier. De har — særlig Bull 
— i denne sammenfattende fremstilling stadig måttet være ny- 
rydningsmenn, hugge sig igjennem uryddet krattskog, og her 
må en vel søke grunnen til at dette verk kommer langsomt, om 
enn godt. 

Bull og Paasche har villet skrive litteraturens historie i videste 
betydning: det skrevne ords historie. De har ikke nøiet sig med 
diktningen, skjønnlitteraturen, men villet gi norsk åndshistorie 
for såvidt som den kan erkjennes utifra skriftlige kilder — fra 
runeskriftens til rotasjonspressens tid — altså prøve å forene 
estetisk vurdering med kulturhistorie; de streifer f. eks. astro- 
nomiens, matematikkens og — selvfølgelig — historiens histo- 
rie. Denne vide ramme, dette omfattende program lar sig godt 
forsvare. Men litteraturhistorikeren står unektelig i en noget 
annen stilling enn kulturhistorikeren. Sett fra et kulturhisto- 
risk synspunkt kan det være meget interessant at i en viss tid 
skrev folk så og så slett. Det kulturelle nivå i de forskjellige 
befolkningslag skal dokumenteres. Men litteraturhistorikeren 
har en viss plikt til å foreta et kvalitativt utvalg utifra andre 
hensyn enn å gi en karakteristikk av tiden. 

For mig står det slik at dette spørsmål stundom reiser sig: 
Er denne legende, dette dikt, denne preken formet slik at den 
fortjener å tas med? Og jeg synes ikke om at Paasche stundom 
refererer innholdet av enkelte helgenlegender som han selv er- 


— klærer for uoriginale og kunstnerisk verdiløse. Kunde det ikke 


være nok å peke på det faktum at slikt blev skrevet og forøvrig 
nøie sig med en summarisk karakteristikk? Det samme spørs- 
mål reiser sig ved enkelte av de forfattere fra det 17de år- 

hundre som Bull nevner. Men det må innrømmes at han mere 
bruker historien bare som bakgrunn, nøier sig med en karak- 
teristikk av* evneløsheten og forskåner leseren for referater. 
En annen sak er det at han kan være rent rørende i sin jakt 
efter vakre, naive og «charmerende» linjer, som han så gleder 
sig — kanskje ikke alltid leseren — med å citere. 

Men alt slikt er saktens et spørsmål om personlig smak; for- 
fatterne har hatt mange hensyn å ta — bl. a. at verket også 
skal være en opslagsbok — og de har forenet dem på en for- 
trinlig måte. Verkets styrke ligger nettop i at begge forfat- 
terne er utpreget historisk orienterte, at de er skolerte sprog- 
menn og lærde historikere. Dette ser en kanskje tydeligst ved 
å sammenligne med Elsters litteraturhistorie. Kristian Elster 
stiller sig den opgave å skildre det som ennu er levende i eldre 
tiders diktning og gjør det utmerket for enkelte avsnitts ved- 
kommende. Men han stønner under omtalen av skaldediktnin- 
gen: «Man har ikke glede av den poesi som må nydes med hånd- 
bøker og noter, og det er ganske forgjeves å oprettholde illu- 
sjonen om at den er stor diktning». Og det er sant: Skal en 
lese med håndbøker og noter, blir nydelsen liten. Men er det 
bare skaldenes skyld? At også skaldediktningen kan gjøres le- 
vende for nutiden — ved historiens hjelp — har Paasches be- 
handling av den vist. 


* 


Da redaksjonen for «Kirke og Kultur» anmodet mig om å 
skrive nærværende artikkel, stod jeg en stund uviss. Særlig 
følte jeg mig lite kompetent til å drøfte de mange teorier som 
Paasche tar standpunkt til eller fremsetter i sitt bind, «Norges 
og Islands litteratur». Jeg må be om at min omtale bare op- 
fattes som en interessert lesers inntrykk. 

Paasche har ment å burde imøtekomme islandsk patriotisme 
ved å anbringe Island på titelbladet og behandle det som er 
blitt til i dette land særskilt. Tanken er nobel og tiltalende. 
Men uttrykket «norrøn» dekker mere. Norsk og islandsk — 
hvad blir så de eddadikt, skaldedikt og sagaer som er blitt til i 
de andre norske utbygder, er de mere norske enn de islandske? 
Skjønt det som sagt er smukt å imøtekomme moderne islandsk 
patriotisme, så er det vel mere logisk å bruke betegnelsen «nor- 

røn». Visstnok er det så at særlig nordmenn bør være var- 


«somme med å ville annektere et annet lands litteratur, som 


danskene har villet gjøre med Holberg og andre. Men forhol- 
det er nu ikke parallelt. De forfattere som er født i Norge, av 
norsk slekt, og bestemt av norsk miljø, kan aldri kalles danske. 
Men islendingene var nordmenn, like godt som færøyingene 
f. eks., eller som grekerne på Lilleasias kyst — som Homer — 
var grekere. Spørsmålet er ikke politisk — slik som danskene 
tildels har ment — og det kan heller ikke, ved en slags tilbake- 
virkende kraft, influeres av at nutidens Island ikke kan sies 
å være norsk. 

På den annen side kan det vanskelig betones sterkt nok hvad 
Norge skylder Island. Uten islendingenes litterære interesse, 
deres saga, deres skalder, deres trofaste avskrivere vilde Norge 
for denne tids vedkommende — som Paasche betoner — være 
like fattig som Danmark. Han har muligens også rett i at der 
ikke har vært nogen selvstendig norsk tradisjon, forskjellig fra 
den islandske, skjønt gode argumenter har vært anført for en 
slik opfatning. På et annet område innrømmer Paasche Norge 
mere enn de fleste forskere, nemlig med hensyn til eddadiktene. 
Dette henger igjen sammen med at han betoner deres høie alder, 
støttet til Magnus Olsens tolkning av innskriften på Eggjum- 
steinen som viser at der blev diktet kvad i eddastil allerede i 
det 7de århundre. 

Den selvstendigste og — såvidt jeg kan se — verdifulleste 
innsats gjør Paasche på de felter hvor han kan nyttiggjøre sig 
sin omfattende og dyptgående kjennskap til européisk middel- 
alder i det hele, dens historieskrivning og diktning, dens reli- 
giøse liv og kunst, dens hele dannelse. Dette grunnlag, sammen 
med hans personlige innstilling til emnet, har gjort det mulig 
for ham å se den gamle diktning innenfra, samtidig som det har 


—— gitt ham verdifulle paralleller. Han har sett dypt i den gamle 

tros vesen hvor han peker på at et dikt godt kan holde moro 
med gudene uten derfor å vidne om tvil overfor deres virkelig- 
het. Med utgangspunkt i sin dype følelse av forskjellen mel- 
lem. hedendom og kristendom har det lykkes ham å avsvekke 
enkelte av Sophus Bugges teorier om kristent innslag i edda- 
diktningen. Ja, Paasche har sikkert rett når han betoner at 


meget i den gamle diktning, eddadikt som skaldekvad, må være 

opstått i bevisst motsetning til den nye religion. Han peker 
her på hvorledes i sen romertid den kristne fare stimulerte det 
hedenske åndsliv til en siste kraftanstrengelse. En annen pa- 
rallell kunde også ha ligget nær. Vi ser hvorledes gravgodset. 
i den siste hedenske tid i Norge er rikere og praktfullere enn i 
tidligere tider. Også dette tar sig ut som en bevisst demon- 
strasjon av hedendommens kraft. 

Paasches kjennskap til utlandets litteratur støtter ham på 
mange felter, gir ham målestokken for en mere nøktern vurde- 
ring av kongesagaene — de blir ikke helt «enestående» — gir 
ham også en dypere forståelse av den kristelige diktning, vi- 
sjonslitteraturen, fornaldarsagaene og oversettelseslitteraturen. 
Men hans sterke følelse av norrøn litteraturs særpreg gjør ham. 
også skeptisk overfor mange teorier om «lån», han tror ikke på 
at sagadiktningen har keltiske forbilleder, og den gjør ham 
kritisk overfor alle hyperkritiske forsøk på å utskille partier 
av eddadikt og skaldekvad som «uekte innskudd». Den samme 
følelse får ham til å ta avstand fra den moderne trang til å se 
tendens bak kongesagaenes fremstilling. Han blir her Halv- 
dan Kohts motstander. Ja, han tror ikke engang at Sverres- 
saga er et tendensskrift, og han avviser påstanden om at Snorre 
hadde nogen historisk teori skapt av tilstanden i Norge om- 
kring år 1200, likesom også hans opfatning av Historia Norve-- 
giae går stikk imot Kohts. Overfor det brennende spørsmål om 
den historiske kildeverdi av de islandske ættesagaer inntar han 
et avveiende standpunkt. Han stiller ikke spørsmålet generelt: 
Er sagaen diktning eller historie”? Han mener det bør stilles. 
ved hver enkelt saga. 

Men la mig forlate de forskjellige teorier. De avsnitt som 
interesserer mest i dette bind, er de som handler om eddadik- 
tene, skaldekvadene og den kristelige diktning i det 13de og 
14de århundre; dertil kommer analysen av enkelte sagaer, også. 
omtalen av Kongespeilet.  Monumentalt er kapitlet om Snorre, 
stilistisk mønstergyldig, stemningsmettet og båret av dyp vir- 
kelighetssans. 

Det som jeg liker minst ved Paasches fremstilling, er kom- 
posisjonen, boken faller svært meget i bruddstykker, og så hans. 
tilbøielighet til å gi korte referater. Vilde det ikke være verdi- 
fullere å få enkelte sagaer omhyggelig referert og analysert 

og så de mindre gode bare nevnt? Hvilken interesse har det 


-å få et 4—35 linjers referat av en lite interessant saga? Tro 


om det ikke mere er pliktfølelse, en viss trang til å få alt med, 
som har diktert denne fremgangsmåte? Stilen savner også her 
den strøm og glans som de beste kapitler eier, og blir merkelig 
ophakket og ujevn. Det kan heller ikke nektes at avsnittet om 
norsk folkediktning er uforholdsmessig tynt; men vi får håpe 
at det er meningen å gå nærmere inn på den under omtalen av 
det nasjonale gjennembrudd i 1840—50 årene. 

Til tross for all lærdom bærer Paasches fremstilling preg av 
personlig oplevelse, sterkest kanskje avsnittene om den kriste- 
lige diktning. Når emnet griper ham, kan han finne rammende 
ord som åpner vide perspektiver. Grunnfølelsen i eddadiktet 
Hamdismål karakteriserer han som: «den heroisk-tragiske livs- 


følelse.» 
* 


Mens Paasches opgave måtte bli i de første avsnitt — om 
eddadikt, skaldekvad og saga — å finne en vei gjennem teorie- 
nes mangfoldighet og i de siste — om den kristelige diktning 
— å arbeide på næsten udyrket felt, så har det omvendte vært 
tilfellet med Bulls. Han måtte begynne med å dra frem i hi- 
storiens fulle lys næsten ubearbeidet stoff — det 16de og 17de 
årh. — og kunde først i de senere avsnitt — om Holberg og Det 
norske selskaps diktere — gå frem på banede stier. 

Det ypperligste i Bulls fremstilling, «Norges litteratur fra 
reformationen til 1814», er kanskje komposisjonen. Jeg kjen- 
ner ingen bok med en sikrere linjeføring, en monumentalere op- 
bygning, en mere avbalansert og utvungen holdning. Den har 
kanskje ingen særlige glanspunkter; men den rolige bredde, 
den episke strøm, den målbevisste trygghet gjør den til en ny- 
delse å lese, fra de første linjer som peker mot Eidsvoll, til de 
siste, da vi rolig og uten å forhaste oss er kommet frem. 

Usvikelig sikker er også sprogføringen, samtidig akademisk 
og folkelig, alltid gj ennemtenkt og aldri utpønsket, naturlig og 
kultivert på én gang, jevnt glidende, med en understrøm av 
varme, soignert uten nogensinne å virke vannkjemmet. Det er 
også riktig å fremheve Bulls evne til karakteristikk. Med enkle 
virkemidler, jeg hadde nær sagt med diskret kunst, kan han 

tegne et tidsbillede eller en dikterprofil. Han finner ikke — 
<om Paasche stundom — de overraskende ord. Som regel kom- 
mer just det ord en venter. Bull er like objektiv i sin hold- 
ning som Paasche er subjektiv. 

Den objektive og strengt saklige holdning kommer kanskje 
best til gin rett i avsnittet om hvorledes dansken blev skrift- 
sprog i Norge, en fremstilling bygget på Seips og andres stu- 
dier. Men emnet er behandlet på en slik måte at den sikkerlig 
vil rydde tilside adskillig fanatisme både blandt målfolk og 
riksmålsfolk. Således og ikke anderledes gikk det for sig. 

På bred historisk basis tegnes her et billede av norsk littera- 
turi dansketiden. Alt legges omhyggelig til rette, den politiske 
bakgrunn, bokhandelens historie, de europeiske stilformers inn- 
flydelse på litteraturen, den økende interesse for de norske dia- 
lekter, det nye syn på land og folk i det 18de århundre og de 
særnorske krav. Hvad er nu norsk i denne tid? Det meste 
er jo hverken norsk eller dansk, men almeneuropeisk, uselvsten- 
dig gjenklang av franske, tyske eller engelske strømninger. Det 
norskeste er kanskje i førstningen den vending som humanis- 
men tok. Bull peker alt på det i kapitlet om Hamarkrøniken: 
den historisk-topografiske interesse. Til det morsomste i boken 
hører i det hele skildringen av det 16de århundre, ikke bare 
karakteristikken av magister Absalon og Peder Claussøn men 
også skikkelser som Niels Laurentsen Arctander, Kort Aslaks- 
søn og Klosterlasse. 

Tiltross for den objektive holdning er Bulls evne til sympati 
stor. Han har et åpent blikk for det personlige i den lutherske 
ortodoksi og den religiøse mysticisme, viser stor pietet overfor 
det i det 17de århundre som det er lettest å latterliggjøre, men- 
neskenes optatthet med «alskens uløselige spørsmål, av den art 
som Holberg har lært oss å ringeakte, men som for hin tids 
mennesker dog stod i sammenheng med den religiøse trang.» 

Sterkt virker likevel stigningen hvor vi kommer til Holberg 
og det 18de århundre. Overmåte kunnskapsrik og klokt avvei- 
ende er skildringen av Holberg som ånd, historikeren og moral- 
filosofen. Karakteristikken av mannen, en hissig nordmann 
hvis ideal er den klassiske — eller danske — likevekt, trangen 
til å undgå «extremiteter», denne karakteristikk er helt over- 
bevisende. Meget god er også analysen av Peder Paars og ko- 

mediene. Bull ser Holbergs rett til å nevnes blandt verdens 
store komediediktere i evnen til å skape levende personer av 
karaktertypene. 
Forfatterens sikre opfatning av forholdet mellem norsk og 
dansk, fremsatt i klare innledningskapitler, kommer ham også 
til hjelp under omtalen av Det norske selskaps diktere i deres 
motsetning til Ewald og danskene. Vi får et godt innblikk i 
disse menns dannelse, deres lesning — støttet til fortegnelser 
| fra bokauksjoner — og deres idealer. På en nydelig måte er 
Gerhard Schøning gjort til centralskikkelsen i hele denne tid. 
Bak Hans Bull, Nordahl Brun og mange andre skimter en kon- 
turene av denne mann, «fædrelandsmanden», hvis plass i norsk 
 litteraturhistorie det er Francis Bulls ære å ha vist. Blandt 
alt det gode dette bind gir, hører billedet av denne personlighet 
til det beste. Schønings edle profil ser en tydeligere for sig enn 
nogen av de andre, og hans ord lyder som varsel om bedre tider. 


* 


Alt tyder på at Bull og Paasches litteraturhistorie vil bli et 
nasjonalt storverk, en ære for norsk åndsliv. 

E At et sammenfattende verk har flere forfattere, er både en 
å styrke og en svakhet. Naturligvis blir enheten større hvor én 
mann har skrevet det hele. På den annen side kan fremstillin- 
gen bli rikere når der er flere forfattere, og det må sies at Bull 
og Paasche supplerer hverandre på en fortrinlig måte. Vil det 
- bli slik i de følgende bind? En og annen uoverensstemmelse 
er vel ikke til å undgå. Således gir Bull et billede av Nicolai 
Wergeland som ikke helt stemmer med det Paasche har gitt i 
* begynnelsen av tredje bind. Men slikt betyr mindre. 

å Det fortelles om en bergensk original og autodidakt at han i 
fullt sinne river ut de blad i sine bøker som inneholder kjente 
ting, med de ord: «Dette visste eg fårr!» Dersom denne herre 
har fått tak i Bull og Paasches litteraturhistorie — og det har 
han nok — kan han ved første gangs lesning neppe ha revet 
d ut et eneste blad. 

ør Harald Beyer. 

TILSYNSMANN OLAV DALLAND 
IN MEMORIAM 


Av læge VorLraATH VOGT. 


Det er ikke lett å forsone sig med tanken om at Olav Dalland 
ikke lenger er iblandt oss. Nettop idag — over en måned efter 
hans død har vi mottatt en norsk avis, hvor vi finner en av 

hans klare velskrevne artikler om forholdene herute. Det er F 


som vi ennu ser ham lys levende foran oss med den sikre glade 
tro på misjonsarbeidet og dets fremtid. 

Men vi minnes jo riktignok også hvordan han så trett og 
sliten ut på vår siste konferens i februar. Vi visste alle at han 
gikk med en hjertesykdom og han var inntrengende blitt til- 
rådet å ta sig en ferie, men han var en av de mange brave men- 
nesker for hvem det simpelthen er en umulighet å hvile. Han 
kunde ikke annet enn å fortsette sitt arbeide selv om han var 
ganske klar over, at hans arbeidsdag snart kunde være omme. 

Annen påskedag segnet han plutselig død om i sin have nede 
i Changsha. Vi følte oss i sannhet fattige den dag da vi stod 
samlet om hans grav — en stor forsamling av kinesere, nord- 


menn, svensker, engelskmenn, tyskere og amerikanere. Alle stod 


vi der med den alvorlige følelse av at her var en from og edel 


Guds mann kalt bort, — en trofast venn, en dyktig og frem- 
synt misjonær. 
Hvilken overgang det må ha vært for ham. — Her stod han 


på sin post midt inne i dette land, som er herjet og utpint av 
borgerkrigen, her hadde han nedlagt hele sin ungdoms og mann- 
doms begeistring, men her hadde han også følt trettheten ved 
de lange og slitsomme reiser. Mange netter hadde han tilbragt 
i mørke skitne kinesiske vertshus og mange sildige aftentimer 
ved skrivebordet eller i rådslagninger med sine medarbeidere. 
— Men så kalles han plutselig bort fra det hele. I et eneste 


øieblikk rives forhenget tilside, lyset og klarheten fra den annen 


verden strømmer ham imøte. Han står ansikt til ansikt med 

Em selv, — den store arbeidsherre, der tar ham i favn og 
"byr ham velkommen til en høiere og bedre tjeneste i evighetens 
verden. 
Dalland var vestlending, utgått fra et dypt religiøst hjem i 
"Tysnes. Hans far hadde virket blandt sjøfolk og fiskere og 
var kjent langs vår kyst som en overmåte god og elskelig gam- 
mel mann. — Olav Dalland kom således tidlig under en sterk 
kristelig innflydelse, der blev bestemmende for hele hans livs- 
førsel. Tidlig kom han til klarhet over sitt misjonskall. 25 år 
oe var han ferdig med sin utdannelse ved misjonsskolen i 
å Stavanger og blev første gang sendt ut i mars 1909. Så tok 
han da fatt på «den kinesiske del» av sin utdannelse, fikk snart 
4 er godt herredømme over sproget, — men forøvrig kan vi si 
3 at han fortsatte sin utdannelse gjennem alle de år han fikk 
3 

være i Kina. — Gjennem sitt arbeide hadde han daglig anled- 
ning til å studere Æineserne selv, deres temperament og folke- 
å lynne, — deres styrke og deres svakheter. Men ved siden derav 
drev han stadige studier i kinesisk historie, litteratur og sam- 

'fundsliv. Under alle de politiske omveltninger som foregikk 
Å var han alltid vel orientert. Disse hans studier har som be- 
kjent avsatt sine frukter i tallrike bidrag til aviser og tids- 
skrifter og i to ypperlige bøker, som han utgav under sitt siste 
— Norgesophold: «Kina under forvandling» og «Veier og mål». 
Tross all den elendighet han hadde været vidne til formådde 
han like til det siste å bevare et lyst syn på Kinas fremtid. 
Derom bærer hans bøker et tydelig vidnesbyrd. 
Å sin første periode 1909—16 var han plasert her i Yiyang, 
$ et overmåte vidstrakt og folkerikt distrikt med ustanselige rei- 
EK ser og mange strabadser. Hans styrke som misjonær lå først 
og fremst deri, at hele hans personlighet var gjennemtrengt av 
Er Kristi ånd; ved sin rolige og likefremme elskverdighet vant 
EK han i høi grad kinesernes tillit. Vi befant oss dengang nettop 
i vår misjons blomstringstid, og han hadde den glede å se hvor- 
dan arbeidet stadig gikk fremover. 
I 2nen periode 1918—25 var han for det meste lærer ved vår 
— presteskole på Shekow. Det var en stilling som han var over- 
- måte vel skikket for. Her kom han jo særlig i forbindelse med 
dem som senere skulde bli våre prester. Han blev en åndelig 
2 for dem og de så op til ham med stor tillit og hengiven- 

het. I de årene han tilbragte på Shekow utfoldet han en livlig 
litterær virksomhet, var en tid redaktør av vårt kinesiske blad 
«Lutheraneren» og fikk utgitt flere teologiske verker, kommen- 
tar til Markusevangeliet, en troslære o. S. V. 

Et varig minne om hans flid og arbeidskraft er også vår nye 
kinesiske salmebok, der er samlet og bearbeidet av Dalland 


sene aa 


sammen med en del andre misjonærer. Det er et verk på 450 
salmer. Vi finner her en hel rekke av våre gamle Lutherske 


kjernesalmer i kinesisk sprogdrakt. — Høit og klart lyder san- 
gen i våre menigheter, og vi kan ikke noksom være Dalland og 


bans medarbeidere takknemlige for den salmeskatt som de her- 


igjennem har gitt oss. 

Det er ennu en side av Dallands virksomhet som må nevnes. 
Han var den fødte leder i alle slags samarbeidsplaner med an- 
dre misjoner og likedan i det uhyre vanskelige arbeide for å få 
organisert den kinesiske menighet. Vi gjennemlever nettop nu 
en periode da en veldig selvstendighetstrang gjør sig gjeldende 
i den opvoksende kinesiske kirke. Men samtidig med denne 
selvstendighetstrang er det også aldeles soleklart, at den ennu 
i mangfoldige år fremover vil være avhengig av den hjelp den 
kan få fra de gamle menigheter i Europa og Amerika. Det er 


denne situasjonens dobbeltsidighet som gjør det nuværende 


tidsrum så vanskelig, og der kreves megen takt og visdom hos 
dem som skal være våre kirkelige ledere. F- 
Dalland blev som bekjent valgt til vår tilsynsmann i februar 


1928. Det var den største tillit som vi norske kunde vise ham — 


og det var et valg som også blandt kineserne blev mottatt med 
almindelig tilfredshet. Ifjor falt det i hans lodd å forberede og 


lede den ganske overordentlig viktige generalforsamling i vår 


kinesiske synode. Det var såvisst ikke nogen lett opgave. Men 
Dalland klarte det bra, dels fordi han var en dyktig og besin- 
dig debattant, men mest fordi han ved sin rolige og elskverdige 


personlighet vant alles tillit og hengivenhet. — Alle så vi op 


til ham og alle gledet vi oss ved tanken på hvad han ennu skulde 


få utrettet. Desto større blev savnet da han så brått blev tatt 


fra oss. Tungt var det for hans nærmeste; hans hustru og de 
tre yngste barn var for 3 måneder siden kommet den lange vei 


hitut. De hadde såvidt rukket å få det vakre, harmoniske hjem 
i orden. Så kommer den plutselige avslutning på hans arbeids- 

dag, og hans kjære har atter i disse dager måttet pakke sam- 
. men og dra hjem til Norge. 

Tungt var det også for det misjonsselskap som han tilhørte. 

Men alle vil vi vende oss til misjonens Herre i dyp takknemlig- 

het for hvad han lot vår bortvandrede venn få utrette iblandt 

oss. — Og til denne takk vil der slutte sig en bønn om at Gud 

aldri må la den norske misjonsmenighet savne menn som Olav 
Dalland. 


Taohwalun 8. mai 1929. 
Volrath Vogt. 


å utgave ved Harald Beyer. 
 fien i teksten er modernisert; men 


To av de gamle. 

Blandt humanistene i Norge i det 
16. århundre stod Absalon Pedersøn 
Beyer (f 1575) i første rekke. Hans 
hovedverk er en Norges-beskrivelse 
«Om Norgis Rige», et verk som av 
mange grunner er viktig i norsk hi- 
storie og mnorsk litteraturhistorie. 
Forfatteren er fylt av vemod over 
Norges skjebne. Han taler om den 
store fortid og den elendige samtid. 
Om fremtiden sier han: «Dog kunde 
vel Norige engang vaagne op af 
søvn, dersom hun finge en regenter 
over sig; thi hun er ikke aldeles saa 
forfalden og forsvekket at hun jo 
kunde komme til sin magt igjen». 

Boken blev ikke trykt før over 200 
år etter at den var skrevet. Den 
blev sist utgitt i en videnskapelig 
utgave av Gustav Storm. Nu har 


«Foreningen for norsk bokkunst» ut- 


gitt den påny i en vakkert utstyrt 
Ortogra- 


enda om utgaven således ikke fyller 
 videnskapelige krav helt ut, er den 
utmerket for dem som vil lære boken 
- å kjenne uten å generes av ortogra- 
fi. — Utgiveren har skrevet en god 


p ) innledning til boken. 


sk 


Et annet morsomt gammelt manu- 
skript er nettop utgitt blandt «Oslo 
Etnografiske Museums skrifter»; 
det er Mathis Jochimsøns grønland- 
ske relationer 1783 (Oslo 1928). Ma- 
this Jochimsøn er blitt kalt «den 

Han var født på Fredrikshald om- 
kring 1680, bodde i Strømstad i Bå- 
huslen i årene 17083—1710. I dette 
år blev han fengslet i Norge og 
siktet for å ha gitt svenskene un- 
derretning om norske forhold under [Å 
den store nordiske krigen. Han s 
i fengsel i fire år, men blev da 
kjent. Senere gjorde han reg 


Det skrift som nå er utgitt ly 
har ikke før vært offentliggjort. De 
er bare første del av et arb: e 
«det strat daviscke Grønland, 28 
dis indretted, at cer af lett elig 
skiønes, om det land og detz h 
del kand blive hans kongl. Mz 
til fordeel eller ey». Han ha 
økonomisk-politisk hensikt me: 
«relationer». Men han skrev 
somt om det han så; hans sti 


se», f. eks. i re om de ei 
landske Biørne». Spee 


ikke er «begavet» En t 
«en Ziirlig Maade», han ber 
om «den frihed i Skriv 
maaden at udføre mi 
lationer efter gemeene 
lige Simpie Talemaad: 
morsomt at det gamle å 


